Sari želi Pepea Rejnu - BIGportal.ba\n25 Juna, 2019 25 Juna, 2019 0122\nNovi trener Juventusa Mauricio Sari želi da u torinski klub dovede golmana Milana Pepea Rejnu. Kako prenosi Kalčomerkato, Sari planira da nekadašnji španski reprezentativac, sa kojim je sarađivao u Napoliju, bude drugi golman, iza Poljaka Vojčeha Ščensnija, pošto se spekuliše da će Matija Perin napustiti klub. Rejna, koji u avgustu…\nNovi trener Juventusa Mauricio Sari želi da u torinski klub dovede golmana Milana Pepea Rejnu.\nKako prenosi Kalčomerkato, Sari planira da nekadašnji španski reprezentativac, sa kojim je sarađivao u Napoliju, bude drugi golman, iza Poljaka Vojčeha Ščensnija, pošto se spekuliše da će Matija Perin napustiti klub.\nRejna, koji u avgustu puni 37 godina, karijeru je počeo u Viljarealu, posle čega je sedam sezona proveo u Liverpulu, u dva navrata nosio je dres Napolija, a igrao je i za Bajern iz Minhena.\nSa reprezentacijom Španije bio je švetski šampion 2010. godine i dva puta prvak Evrope (2008. i 2012).


Rezolucija o procesu opoziva na dnevnom redu Predstavničkog doma\nPredstavnički dom Kongresa SAD trebalo bi da u toku dana usvoji rezoluciju kojom formalno utvrđuje postupak, kojim će odbori dalje nastaviti da sprovode istragu o tome da li bi predsjednik Donald Trump trebalo da se suoči sa opozivom.\nGlasanje će vjerovatno potvrditi podjelu u Predstavničkom domu između većine koju imaju demokrate, čiji lideri tvrde da nije bilo potrebe za donošenjem takve rezolucije da bi se proces učinio legitimnim, i manjinskih republikanaca, koji su se do sada protivili istrazi kao previše zatvorenom procesu u kojem im nije omogućeno da učestvuju na podjednakim osnovama.\n"Preduzimamo ovaj korak kako bismo uklonili svaku sumnju u to da li Trumpova administracija može da uskraćuje predavanje dokumenta, spriječava svjedočenje svjedoka, zanemaruje obavezujuće pozive ili nastavlja da opstruira Predstavnički dom", rekla je predsjedavajuća Predstavničkog doma Nensi Pelosi u pismu upućenom zakonodavcima demokratama.\nLider republikanske većine u Senatu Mič Mekonel rekao je da rezolucija "ni izbliza ne uspijeva" u pokušaju da se proces istrage učini fer i pravičnim.\n"Razumijem da su se mnoge demokrate u Predstavničkom domu odlučile za opoziv prije mnogo godina, ali osnovne norme pravde neće ispariti samo zato što su se demokrate u Vašingtonu već odlučile", rekao je Mekonel.\nOdbori Predstavničkog doma za obavještajne poslove, spoljne poslove i nadzor imali su prilike da čuju svjedočenja diplomata i drugih zvaničnika iza zatvorenih vrata, dok istražuju da li bi Trump trebalo da bude opozvan, zbog toga što je tražio od strane zemlje - Ukrajine - da "iskopa prljavštinu" o svom političkom rivalu, što bi mu pomoglo da osvoji drugi mandat.\nU rezoluciji se traži prelazak na javne pretrese, dok bi Odbor za obavještajna pitanja konačno izdavao izvještaj o svojim zaključcima i preporukama Odboru za pravosuđe, koji bi onda bio odgovoran za donošenje odluke o tome da li da se preporuči opoziv Trumpa pred punim sazivom Predstavničkog doma.\nOdbori bi u četvrtak trebalo da saslušaju svedočenje Timotija Morisona, koji je bio Trampov glavni savjetnik za ruska i evropska pitanja u Savjetu za nacionalnu bezbjednost, sve dok u srijedu nije podneo ostavku, izjavio je visoki zvaničnik administracije.\nIstovremeno, prema pisanju američkih medija, demokrate u Predstavničkom domu pozvale su bivšeg savjetnika za nacionalnu bezbjednost Džona Boltona da svjedoči sledeće nedelje u okviru istrage o opozivu.


Zbog završnih radova na izgradnji Žeželjevog mosta, obustava železničkog saobraćaja između Petrovaradina i Novog Sada, u trajanju od 37 sati – "Infrastruktura železnice Srbije" ad\nZbog završnih radova na izgradnji Žeželjevog mosta, obustava železničkog saobraćaja između Petrovaradina i Novog Sada, u trajanju od 37 sati\nObjavljeno 5. aprila 2018. 13:49 5. aprila 2018. 13:54\nU okviru završnih radova na izgradnji Žeželjevog mosta, preko Dunava u Novom Sadu, biće u potpunosti obustavljen železnički saobraćaj između Petrovaradina i Novog Sada, u periodu od danas, 5. aprila 2018. godine u 23.10 sati, do subote, 7. aprila 2018. godine do 12.00 sati.\nU navedenom periodu izvodiće se radovi na montaži kontaktne mreže na novom mostu.\nNavedeni radovi uslovili su promenu organizacije saobraćaja na delu pruge Beograd – Stara Pazova – Novi Sad.\nTokom izvođenja radova na Žeželjevom mostu u navedenom periodu, međunarodni vozovi za Budimpeštu i Beč, saobraćaće od i do stanice Novi Sad. Železnička kompanija za prevoz putnika „Srbija Voz“ putnicima će obezbediti autobuski prevoz na relaciji Novi Sad – Beograd – Novi Sad .\nVozovi iz unutrašnjeg saobraćaja iz pravca Beograda saobraćaju od i do stanice Petrovaradin, a iz pravca Subotice saobraćaju do i od Novog Sada. Vozovi izostaju na relaciji Petrovaradin – Novi Sad – Petrovaradin. Za putnike vozova iz unutrašnjeg saobraćaja nije organizovan prevoz autobusima na pomenutoj relaciji.\nZbog infrastrukturnih radova u pomenutom periodu biće otkazan voz koji iz Novog Sada polazi u 14:05 časova za Novi Beograd, iz Novog Beograda u 16:05 časova za Novi Sad, kao i iz Subotice u 20:38 časova za Novi Sad.


Kurs i obuka za ženskog frizera\nKurs i obuka za frizera\nKurs i obuka za ženskog frizera - Audio verzija\nDa bi se neko bavio frizerskim zanatom na pravi način nije dovoljno samo da završi kurs za ženskog frizera, kao što mnogi misle. Činjenica je da klijenti u frizerske salone odlaze ne samo da bi dobili najbolju moguću negu kose i frizuru, već i zato što imaju uzajaman odnos sa svojim frizerom koji je pun poštovanja i razumevanja, te je to i osnovni razlog zbog koga se vraćaju baš u taj salon. Upravo zato se tokom obuke i kursa za ženskog frizera koji organizuje Akademija Oxford u mnogim gradovima širom zemlje posebna pažnja posvećuje savladavanju umeća komunikacije sa klijentima, kako bi se među njima stvorio odnos poverenja. Takođe, polaznici našeg kursa se upoznaju i sa pravilnim odnosnom prema radu, te sa principima zaštite na radu koji se primenjuju u svakom frizerskom salonu, a koji se usklađuju sa važećim zakonom Republike Srbije.\nNaravno, to je tek delić znanja i veština koje će savladati svaki polaznik kursa za ženskog frizera koji organizujemo u saradnji sa najboljim frizerskim salonima u vašem gradu.\nKako izgleda nastava u okviru obuke za frizera?\nOsim uobičajejenih tehnika šišanja na ravno i stepenasto, te upoznavanja sa tipovima kose koji mogu da se šišaju na ovaj način, svi polaznici kursa za ženskog frizera će savladati i tehnike šišanja na paž, odnosno takozvane bob frizure.\nPoseban segment obuke je usmeren na savladavanje upoznavanja kombinacija oblika lica i odgovarajuće frizure, a između ostalog će naučiti i koja frizura najviše odgovara osobama koje imaju lice okruglog, ovalnog ili kvadratastog oblika.\nNaravno, svaki polaznik će savladati i znanja koja se odnose na tehnike farbanja kose mnogim klasičnim, odnosno savremenim metodama, ali i kako se stavlja minival. Osim tehnike izrade pramenova, uče i kako se vrši bojenje, odnosno senčenje kose.Takođe, oni se upoznaju i sa osnovnom strukturom dlake, te sa anatomijom telesnih dlaka i njihovom hemijskom strukturom. Pored toga, posebna pažnja se usmerava na upoznavanje različitih tipova kose, pa tako svaki polaznik po završenoj obuci za ženskog frizera zna koje su osobine i osnovne karakteristike nastanka suve, odnosno masne kose, te zbog čega dolazi do nastanka takozvane slabe kose i koja vrsta nege je potrebna za nju.\nSem ovoga, kandidati koji pohađaju kurs za ženskog frizera u organizaciji Akademije Oxford će naučiti i da prave različite svečane frizure, a na prvom mestu klasičnu punđu i takozvanu duplu punđu.\nKoliko traje kurs za ženskog frizera?\nDa bi kandidat mogao da izađe na završni ispit, neophodno je da ispuni 300 sati prakse. Obuka koju organizuje Akademija Oxford traje 3 meseca i košta 10,000 RSD. Obuka koju dobijate u salonu plaća se dodatno, a cena iste je od 3000 rsd. U principu, dinamika obuke podrazumeva 8 sati rada 5 dana u nedelji. Ali, u zavisnosti od obaveza svakog polaznika, ona se može donekle prilagođavati.\nU slučaju da polaznik smatra da po završetku osnovne obuke nije spreman da izađe na završni ispit, on sa organizatorom kursa može da sklopi Aneks Ugovora, kojim se kurs za ženskog frizera produžava za još 3 meseca, a cena je u tom slučaju 5.000 RSD. Aneks Ugovora možete produžavati neograničen broj puta.\nZavršni ispit za sticanje međunarodno priznatog sertifikata\nNakon što kandidati završe osnovnu obuku za frizere imaju pravo da izađu na završni ispit koji se sastoji od teorijskog i praktičnog dela. Polaganje se sastoji od 12 pismenih i 3 usmena pitanja. Uz to, svaki polaznik od svog mentora dobija ocenu praktičnog rada, koja se takođe računa u ocenu završnog ispita.\nŠto se tiče onih kandidata koji su već zaposleni, odnosno imaju dovoljno radno iskustvo na poziciji frizera, oni su u obavezi da dostave validnu potvrdu da su pohađali praksu, to jest da su odradili 300 sati prakse u ovlašćenom salonu za te poslove u trajanju od 3 meseca. Sa ovom potvrdom kandidati se prijavljuju najbližoj poslovnici Akademije Oxford za polaganje završnog ispita. Cena polaganja je 10,000 RSD i obuhvata skriptu iz koje spremate završni ispit, polaganje, diplomu, sertifikat i dodatak diplomi.\nOstale informacije o kursu za ženskog frizera\nNastava se organizuje tokom cele godine u odabranim, izuzeno kvalitetnim frizerskim salonima širom zemlje sa kojima Akademija Oxford ostvaruje dugogodišnju uspešnu saradnju. U svakom gradu u kome se nalazi naša poslovnica se organizuje kurs za ženskog frizera tokom cele godine, a nastava se odvija prema principima individualne nastave, što znači da je jedan visokokvalifikovani predavač zadužen za obuku samo jednog polaznika, čime se postiže vrhunski kvalitet nastave, što je jedan od imperativa našeg poslovanja. Osim u Beogradu, Jagodini, Novom Sadu i Nišu, naše poslovnice se nalaze u još preko 15 gradova širom zemlje, a na vrlo lako dostupnim lokacijama, tako da će svaki zainteresovani kandidat vrlo lako moći da nas pronađe i prijavi se za pohađanje ove obuke. U gradovima u kojima nemamo ekspozituru, kandidati mogu samostalno naći salon koji bi im pružao praktičnu obuku, a na nama je da pošaljemo svu potrebnu dokumentaciju na potpisivanje, kao i skripte iz kojih se sprema polaganje. Polaganje bi se održalo nakon odrađenog kursa, a kandidat može izabrati u kom gradu želi da polaže završni ispit gde postoji predstavništvo Akademije Oxford.\nPrijava za kurs za ženskog frizera se vrši u toku cele godine, a svako ko ima posebne zahteve što se organizacije same obuke tiče, može da kontaktira našu najbližu poslovnicu i dogovori se oko svih potrebnih detalja.\nCena kursa za ženskog frizera je 10,000 RSD\nSpisak gradova za kurs i obuku za ženskog frizera\nKurs za muško-ženskog frizera


Naslovna/Politika/Političarima slobodan put za sukob interesa\nBANJALUKA, SARAJEVO – Na nivou Bosne i Hercegovine u ovom trenutku niko ne utvrđuje eventualno postojanje sukoba interesa, tako da imenovani i izabrani zvaničnici u institucijama BiH ne treba da strahuju da će biti sankcionisani i ukoliko donesu neku odluku koja je suprotna Zakonu o sukobu interesa u institucijama vlasti Bosne i Hercegovine.\n“Prestankom mandata prošlog saziva parlamenta BiH prestao je i rad Komisije za odlučivanje o sukobu interesa, i u ovom trenutku niko ne može utvrditi postojanje sukoba interesa. Tako će biti sve dok se ne formira nova komisija, a kada će to biti, niko ne zna”, rekao je “Nezavisnim” Jasmin Emrić, predsjedavajući Komisije za odlučivanje o sukobu interesa, koja je prestala s radom nakon izbora održanih u oktobru prošle godine.\nU normalnim okolnostima, upravo nakon izbora komisija bi trebalo da ima najviše posla s obzirom na to da novi poslanici preuzimaju mandat, da treba da se imenuje Savjet ministara, novi savjetnici… Dobro upućeni u odlučivanje o sukobu intresa tvrde da gotovo nigdje u Evropi nema situacije kao što je u BiH, a to je da trenutno, formalno-pravno, isti ljudi obavljaju dužnost ministara i poslanika (Mirko Šarović, Dragan Mektić i Adil Osmanović), te da je jedan čovjek predsjedavajući Savjeta ministara BiH i član Kolegijuma Predstavničkog doma parlamenta BiH (Denis Zvizdić).\nGlavni problem utvrđivanja sukoba interesa kada je u pitanju BiH je taj što praktično poslanici treba da odlučuju da li je neki njihov kolega, a u određenim slučajevima i pretpostavljeni, u sukobu interesa ili nije. Recimo, Komisija za sprečavanje sukoba interesa BiH u prošlom sazivu nikada nije održala sjednicu na čijem dnevnom redu se našla tačka koja se odnosi na eventualni sukob interesa Dragana Čovića, u to vrijeme člana Predsjedništva BiH, jer su poslanici iz HDZ-a opstruisali dolazak na sjednice Komisije.\n“Ima spreman novi Zakon o sukobu interesa u institucijama vlasti BiH i bio je na dnevnom redu posljednje sjednice Predstavničkog doma parlamenta BiH u prošlom sazivu. Ta sjednica je prekinuta, tako da se nikada o njemu nije odlučivalo, i ja vjerujem da će to uraditi sadašnji saziv parlamenta BiH”, rekao je Emrić.\nNovim zakonom, o kojem su “Nezavisne” još ranije pisale, predviđeno je osnivanje komisije za odlučivanje o sukobu interesa, čiji će predsjednik i članovi biti birani od strane Parlamentarne skupštine BiH putem javnog konkursa, s tim da kandidati neće moći biti oni koji su članovi ili su bili u članstvu neke partije u posljednjih pet godina.\n“Za člana komisije ne može biti imenovano lice koje je nosilac javne funkcije”, navedeno je, između ostalog, u jednom od članova novog Zakona o sprečavanju sukoba interesa u kojem se navodi i to da deset godina prije kandidovanja za člana Komisije ili predsjedavajućeg ovog tijela nije obavljao funkciju poslanika, delegata, odbornika, gradonačelnika, načelnika opštine, člana vlade ili savjetnika na bilo kojem nivou vlasti u BiH.\nZbog lošeg zakonskog rješenja kojim se reguliše i odlučuje o eventualnom sukobu interesa, već nekoliko puta reagovali su i iz Evropske unije tražeći da se to pitanje uredi na kvalitetniji način.\n– Predviđeno osnivanje komisije za odlučivanje o sukobu interesa, čiji će predsjednik i članovi biti birani od strane Parlamentarne skupštine BiH putem javnog konkursa, s tim da kandidati neće moći biti oni koji su članovi ili su bili u članstvu neke partije u posljednjih pet godina.\n– Za člana komisije ne može biti imenovano lice koje je nosilac javne funkcije.\n– Deset godina prije kandidovanja za člana komisije ili predsjedavajućeg ovog tijela nije obavljao funkciju poslanika, delegata, odbornika, gradonačelnika, načelnika opštine, člana vlade ili savjetnika na bilo kojem nivou vlasti u BiH\nBanjaluka BiH HDZ kandidati mandat Novi zakon Poslanici Sarajevo Savjet ministara Sukob Sukob interesa Vrijeme zakon\nVučić: Zajednički memorijal da se ne bi izmišljale istine o Јasenovcu


Vučić Mićunoviću: Srbija i Crna Gora da prevaziđu trenutne tenzije | Ekspres.net\nVučić Mićunoviću: Srbija i Crna Gora da prevaziđu trenutne tenzije\nPredsednik Srbije Aleksandar Vučić primio je u oproštajnu posetu ambasadora Crne Gore Branislava Mićunovića i tom prilikom rekao da ostaje posvećen daljem razvoju dobrosusedskih odnosa sa Crnom Gorom i da očekuje da dve zemlje prevaziđu trenutne tenzije.\nPredsednik Vučić primio je danas u oproštajnu posetu ambasadore Ruske Federacije i Crne Gore.\nA post shared by Aleksandar Vučić (@buducnostsrbijeav) on Jun 27, 2019 at 3:32am PDT\nPovezane vesti – Vučić Čepurinu: Hvala za sve što ste učinili\nVučić i Mićunović su se saglasili da bi dve zemlje trebalo da nastave sa međusobnom podrškom u procesu evrointegracija, kao i da prioritet daju infrastrukturnom povezivanju i ekonomskoj saradnji.\nVučić je ambasadoru Mićunoviću, na oproštaju, poželeo dobro zdravlje i ličnu sreću, kao i mnogo uspeha u profesionalnom radu. Ambasador Mićunović je zahvalio na podršci, koju je, tokom boravka u Beogradu, imao od predsednika Vučića i srpskih vlasti, navodi se u saopštenju.\nTags Aleksandar Vučićambasador crne gorebranislav mićunovićcrna gorasrbija\n“NAJBOLJE JE DA STANEMO” Vučič: I Crna Gora i Srbija da spuste tenzije “Užasno teška situacija. Ne razumemo razloge ovolikog zadržavanja vladike” VUČIĆ: Srbija se neće mešati u izbore u Crnoj Gori “Spremni i za drugi talas” Vučić: Osnažili smo zdravstveni sistem


Beta 27. juna 2015. 17:45\nJapanski teniser Kei Nišikori rekao je danas da smatra da se približava najboljim igračima sveta i dodao da mu je naredni cilj u karijeri osvajanje titule na nekom maters ili grend slem turniru.\nNišikori je postavljen za petog nosioca na Vimbldonu, pa je tako nadmašio zemljakinju Kimiko Date Krum, koja je 1994. i 1996. godine bila šesti nosilac u ženskom singlu na trećem grend slem turniru u sezoni.\n„Ne osećam nikakav pritisak iz Japana, jer živim u SAD. Trudim se da ne mislim previše o tim stvarima. Mislim, osećam pritisak ponekad, ali se dobro nosim sa tim“, rekao je Nišikori na konferenciji za novinare, prenosi BBC.\nNišikori je tokom 2014. godine uspeo da pobedi prvu četvorku sa ATP liste – Novaka Đokovića, Rodžera Federera, Endija Mareja i Stana Vavrinku.\n„Mislim da im se približavam. Žao mi je što nisam uspeo da osvojim više titula, ali pobeđivao sam ih nekoliko puta. Moj sledeći cilj je osvajanje masters ili grend slem turnira“, rekao je peti teniser sveta.\nJapanaca je prošle nedelje povreda primorala da preda polufinale turnira u Haleu, ali je istakao da je spreman za prvo kolo na Vimbldonu i meč protiv Simona Bolelija iz Italije.\n„Biće teško, to je sigurno. On je dobar na travi, ali dobro sam se pripremio i dobro se osećam“, dodao je Nišikori.


„Beograd za početnike“ u divan-epizodi: Noćna istorija Beograda 1945-1963 - MediaSfera\nRančićevoj kući onlajn „Beograd za početnike“ u divan-epizodi:\nNOĆNA ISTORIJA BEOGRADA 1945-1963.\npetak, 26. februar u 19 časova\nOnlajn-divan „Beograd za početnike” u znamenitoj Rančićevoj kući, galeriji i sedištu Centra za kulturu Grocka, nastavlјa se istorijskom epizodom o tome kako je nakon Drugog svetskog rata začet zavodlјivi beogradski noćni život „igranki do zore”, koje su između dva kozaračka kola bile garnirane džezom, svingom, bugi-vugijem, uz poneku rusku romansu.\nO fenomenu, kulturi i subkulturi beogradskih igranki od 1945-1963, kada one polako ustupaju mesto diskotekama, gitarijadama i festivalima, pričamo na novom onlajn-divanu sa Ivanom Lučić-Todosić, naučnicom koja je ovu temu istraživala u svojoj magistarskoj tezi „OD TROKINGA DO TVISTA – Igranke u Beogradu 1945-1963”.\nGošća: Ivana Lučić-Todosić, etnološkinja\nDomaćica: Smiljana Popov, autorka i urednica tv serijala „Beograd za početnike”\nZabranjen u toku okupacije, džez postaje muzika slobode. U svakom smislu. Uz kolo, u sred ruševina i dima, obnove i izgradnje, recitacija i govora partijskih komesara, tancovao se i tango, valcer, fokstrot, sloufoks i – čuveni troking. Međutim, do kraja 1945. američka muzika dobija etiketu kapitalističke zabave koja „kvari našu omladinu i vodi je u seksualnu i svaku drugu patologiju”. Troking ili treskavac je, kao ples koji podriva disciplinu i javni moral, početkom 1946. i zvanično zabranjen. Godine 1951. vođen je propagandni rat protiv „bugi-vugija”, koji je okarakterisan kao „ekscentričan, vulgaran i dekadentan”, a 1952. pak na snazi je kampanja protiv džeza. NIN upozorava: „Džez utiče na animalna osećanja”…\nUmesto u studiju, ovaj inovativni koncept onlajn divana održava se u Rančićevoj kući, zaštićenom kulturnom dobru iz 19. veka, od velikog značaja za našu zemlјu, poznatom po autentičnom ambijentu i toplini varoškog doma srpske kuće iz 19. veka.\nZato je Rančićeva kuća savršena pozornica za divanjenje uzbudlјivih priča iz naše nacionalne povesti, a zbog epidemiološke situacije, prihvaćen je format online-divana, dok ne bude bezbedno da se pripovedanje nastavi i uživo sa publikom u ovom čarobnom prostoru.\nTagoviBeograd za početnike Centar za kulturu Grocka Noćna istorija Beograda onlajn tribina Rančićeva kuća


Napadi na Kristinu Ljevak i TVSA su neprihvatljivi Žurnal - Jedina slobodna teritorija\nObjavljeno: 26.07.2019. u 10:43h\nUpravni odbor Udruženja BH novinari najoštrije je osudio političke pritiske na JP Televizija Sarajevo (TVSA), kao i zahtjeve za smjenom v.d. direktorice Kristine Ljevak\n- Posebno su neprihvatljivi pokušaji povezivanja nacionalne pripadnosti Krisitne Ljevak i odluke o emitiranju filma. Oni predstavljaju najgori oblik širenja međunacionalne mržnje i direktna su prijetnja njenoj sigurnosti i svakodnevnom obavljanju profesionanih zadataka na teritoriji Kantona Sarajevo.\n- Ali ono što je neprihvatljivo i u suprotnosti je sa medijskim slobodama i ljudskim pravima jeste manipulativno tumačenje sadržaja filma i nastavak orkestrirane, političke i ksenofobične hajke na Kristinu Ljevak, novu upravu i rukovodstvo TVSA, koji neprekidno traju tri mjeseca. U prilog tvrdnji o ciljanim političkim priticima govori i činjenica da je samo nekoliko mjeseci ranije ovaj film javno prikazan u Sarajevu u okviru programa MESS fesivala – Modul Memorije, a tada nije bilo nikakvih negativnih reakcija, prijetnji ili suprotstavljanja njegovom prikazivanju, navodi se u saopštenju.\nBH Novinari, TVSA, Kristina Ljevak


Kako smanjiti negativan uticaj otpada na životnu sredinu? – FORS Montenegro\nKako smanjiti negativan uticaj otpada na životnu sredinu?\nBy: admin\t04 Apr 0\nU susret Međunarodnom danu planete Zemlje FORS Montenegro je u saradnji sa Komunalnim preduzećem iz Nikšića započeo kampanju podizanja nivoa svijesti o značaju očuvanja prirode i uticaju čovjeka na prirodu kako bi svaki pojedinac postao svjestan svoje odgovornosti prema planeti na kojoj živi i smanjio negativan uticaj na životnu sredinu. U tom cilju održana su predavanja za učenike 6. i 7. razreda OŠ „Braća Labudović“ u Nikšiću, a učenici su imali priliku da između ostalog saznaju više o negativnom uticaju otpada na okolinu i načinu smanjenja količina otpada kroz selektivno odlaganje otpada i reciklažu, kao i kroz racionalnu potrošnju. Takođe, učenicima je skrenuta pažnja na to kako da svojim svakodnevnim aktivnostima mogu doprinijeti očuvanju životne sredine. Predavanjima je prisustvovalo oko 115 učenika.\nTom prilikom učenicima su podijeljene promotivne sveske i hemijske koje sadrže zanimljive eko-poruke i informacije na temu očuvanja životne sredine, a nastavnom osoblju su podijeljeni platneni cegeri koji nose poruku o smanjenju upotrebe plastičnih kesa.\nNastavak edukativnih predavanja je planiran i u narednom periodu u ostalim osnovnim i srednjim školama u Nikšiću, nakog čega će biti organizovani likovno i literarno takmičenje, kao i kviz znanja na teme iz oblasti zaštite životne sredine.\nOve aktivnosti su dio projekta „Prekogranična inicijativa za zaštitu životne sredine“ koji finansira Evropska unija posredstvom Delegacije Evropske unije u Bosni i Hercegovini, u okviru IPA Programa prekogranične saradnje Bosna i Hercegovina – Crna Gora 2014-2020, a u Crnoj Gori sufinansira Ministarstvo javne uprave, digitalnog društva i medija. Projekat realizuje FORS Montenegro u partnerstvu sa Komunalnim preduzećem iz Nikšića i Gradom Trebinje.\nNastavak misije unapređivanja reproduktivnog zd...\nUnapređivanje komunikacije komunalnih službi u ...\nKako smanjiti negativan uticaj otpada na životn...\nZnačaj obilježavanja Dana Zemlje\nEdukacijom do boljeg upravljanja čvrstim otpadom


Beograd: Završena šetnja bez većih incidenata (FOTO) - mojKontakt portal - Radio Televizija Kontakt\nKako javljaju reporteri B92, na ulicama je uglavnom potpuno mirno, građani su se od jutros okupljali u Nemanjinoj, a zatim polako krenuli ka Skupštini grada.\nPrema prvim procjenama u povorci je više stotina ljudi, među kojima ima mnogo ličnosti iz javnog i političkog života, a atmosfera je izuzetno vesela, javlja B92.Trasu i širi centar grada obezbjeđuje žandarmerija.\nIzvještači B92 su tokom prijepodneva zabilježili nekoliko incidenata – dvije intervencije policije u blizini Slavije gde je uhapšeno pet mladića, kao i zastoj na autoputu kod Arene jer su u jednoj traci ka gradu postavljene i zapaljene gume.\nManji incidenti su zabilježeni i na Banjici, kao i okupljanje grupe ispred Hrama Svetog Save, koju je legitimisala policija.\nZa B92 je nezvanično potvrđeno i da su pripadnici Žandarmerije iz jednog kordona pretukli brata premijera Srbije Andreja Vučića i njegovo obezbjeđenje.\nPosle štenje, sa bine kod platoa ispred Gradske skupštine će se okupljenima obratiti strani zvaničnici i LGBT aktivisti iz regiona i Srbije.\nTokom šetnje nije bilo incidenata, a reporteri javljaju da je povorka zastala u 13 časova, kada su se oglasila crkvena zvona i da su se tada čuli zvižduci.\nKompletan program bi trebalo da se završi oko 14 časova.\n“Očekujemo oko 2.000 ljudi. Nas iz organizacije, volontera i gostiju iz zemlje i sveta ima oko 1.000, a ostalo će biti građani koji će nam se pridružiti”, rekao je za B92 oko podneva Goran Miletić iz organizacionog odbora Prajda.\nU koloni su predstavnici diplomatskog kora, nekoliko ministara Vlade Srbije, gradonačelnik Beograda i ljudi iz javnog i političkog života Srbije. O tome ko je sve u povorci pročitajte u posebnoj vesti.\nOkupljeni su za B92 rekli da su srećni što povorka prolazi bez problema, neki su ocenili da je u pitanju velika pobeda, ali su istakli i da su ipak očekivali više ljudi.\nOrganizatori Prajda su zakazali okupljanje ispred zgrade Vlade Srbije u Nemanjinoj, a učesnici dolaze iz tri pravca, prolazeći kroz tri bezbednosna prstena – iz pravca Slavije, iz pravca Kneza Miloša od Londona i iz pravca Železničke stanice gde je ulaz za novinare.\nPovorka će se kretati ulicom Kneza Miloša, do Skupštine Srbije gde će skrenuti na Trg Nikole Pašića, a kod Gradske skupštine biće završeno okupljanje.\nPrema informacijama B92, očekuje se dolazak oko 2.000 ljudi.\nMeđu okupljenima je biti i gradonačelnik Beograda Siniša Mali koji je pozvao sve građane da pokažu da srpska prestonica poštuje različitost i da je kosmopolitski i svetski grad.\nMali je rekao da je uveren da će sve proći bez incidenata i apelovao je na sve da pokažu da je Beograd grad koji poštuje različitost i da su svi ravnopravni i dobrodošli.\nGradonačelnik je dodao i da su gradska javna komunalna preduzeća iz preventivnih razloga u višem stepenu pripravnosti te da su svoje kapacitete stavili na raspolaganje Ministarstvu unutrašnjih poslova.\nStojanović: Napori urodili plodom\n“Napori koji su ulagani prethodnih nekoliko godina da se Prajd uopšte desi urodili su plodom. Naravno da ovolike mere obezbeđenja nisu ono čemu težimo, ali to je proces demokratizacije društva”, rekao je Stojanović novinarima ispred Vlade Srbije, gde se polako okupljaju učesnici Prajda i medijske ekipe.\nOn je izrazio nadu da će, ako se od ove godine uspostavi kontinuitet u održavanju Prajda, broj policajaca biti sve manji, “a broj učesnika i onih koji će aplaudirati životu i radovati se, sve veći”.\n“Ako je to procena, onda da, a ako je pitanje zbog čega, onda je to pitanje na koje odgovor treba da traže svi”.\n“1389” protiv nasilja\nPokret “1389” pozvao je sve koji se protive današnjem održavanju Parade ponosa da ne pribegavaju nasilju, već da na dostojanstven i miran način pokažu da su protiv te manifestacije.\nPredsednik UO Pokreta “1389” Radojko Ljubičić rekao je Tanjugu da ta organizacija neće učestvovati u bilo kakvom protestu, bilo gde u gradu.\n“Apelujem na sve ljude u Srbiji, a posebno na mlade, i ako su protiv Parade ponosa, da ne koriste silu”, poručio je Ljubičić.\nOn je kazao da je besmisleno da se proliva “srpska krv” na ulicama zbog te manifestacije, već da treba na miran način iskazati nezadovoljstvo.\nLjubičić je rekao da je “pravi organizator te manifestacije EU”, a da Vlada Srbije dopušta “takvu sramotnu manifestaciju”, radi evropskih integracija”.\nDveri pozivaju na “Porodičnu šetnju”\nPokret Dveri ponovo je pozvao ljude da se okupe danas u 16 časova ispred hrama Svetog Save odakle će organizovati litiiju centralnim gradskim ulicama.\nU saopštenju se navodi da bi se tom manifestacijom promovisale prave vrednosti – “tradicionalni brak, porodica i deca, a nikako gej parada”.\nTokom protesta nije bilo većih incidenata, a zbog prekršaja, odnosno pokušaja održavanja neprijavljenog skupa, priveden je jedan monah.\nStanje pripravnosti je počelo u petak u 15:30, a trajaće do ponedeljka do 7:30, saopštio je prošle noći Prekršajni sud u Beogradu.\n“Zakon o prekršajima u tom članu je vrlo jasan i svako lice koje je okrivljeno za teži prekršaj iz oblasti javnog reda i mira, ugrožavanja života i zdravlja gradjana ili ako to zahtevaju interesi opšte bezbednosti, a postoji osnovana sumnja da će okrivljeni ponoviti prekršaj, dežurni sudija će u presudi odrediti da okrivljeni i pre pravnosnažnosti pristupi izvršenju kazne”, rekao je portparol Prekršajnog apelacionog suda Aleksandar Ilić.\nMinistarstvo zdravlja Srbije odlučilo je da danas rade sve bolnice i domovi zdravlja u Beogradu, saopšteno je iz tog ministarstva.\nU saopštenju se navodi da je to odlučeno zbog najave da će danas u glavnom gradu mnoge ulice biti zatvorene za saobraćaj i da će biti izmenjene pojedine linije gradskog saobraćaja.\n“Na taj način će građanima biti omogućen lakši pristup zdravstvenim ustanovama, jer neće morati da traže dežurnu ustanovu, već će medicinsku negu moći da dobiju u najbližoj zdravstvenoj jedinici”, navodi se u saopštenju.\nTakođe je navedeno da će ministar zdravlja Zlatibor Lončar danas obilaziti beogradske zdravstvene ustanove i kontrolisati njihov rad.


Članovima Vlade neophodan lekarski pregled - NOVA stranka\n01.12.2015 Press služba 0\nPredsednik Nove stranke Zoran Živković ocenio je danas da nigde tabloid ne može da izazove državni udar, pa ni „u jadnoj Srbiji“, i naglasio da je realnije pitanje koliko su zapravo građani ugroženi, i to od „Vučićevih svakodnevnih promena raspoloženja koje niti privlače investitore niti je od toga Srbiji bolje“.\n- Premijer se u svom obraćanju javnosti predstavio kao najveći graditelj, govoreći da Vlada Srbije nema veze sa mafijom, a pola članova vlade tu sedi zato što protiv njih nema dokaza ili su im dela zastarela – istakao je Živković.\nKomentarišući izjavu ministra odbrane da je trenutna atmosfera u društvu nalik onoj pred ubistvo Zorana Đinđića, lider NOVE je rekao da je „to tačno, samo što su oni koji su Đinđića blatili tada bili u opoziciji, a danas su vlast“.\n- Već sam predlagao da članovi Vlade odu na zdravstveni pregled. To je nekada, u Đinđićevoj vladi, bilo obaveza, kako bi se utvrdilo da li su svi psihički i fizički spremni da obavljaju svoju dužnost – rekao je Živković i pozvao ministra zdravlja Lončara da, „pošto već u javnost iznosi podatke o zdravstvenom stanju pojedinaca, što pre izvesti i poslanike da li su predstavnici Vlade spremni da obavljaju svoj posao“.\nPrevious article\tRevidirati naftno-gasni sporazum sa Rusijom Next article\tDomjesko kao ambasador Svetskog foruma za demokratiju


Lazarević: Srbija mora da se pripremi za dolazak IT giganata – Personal magazin\nNa jesen se mogu očekivati prvi rezultati posete premijera Dačića i naše delegacije Silicijumskoj dolini u Americi izjavio je za „Politiku“ državni sekretar za telekomunikacije u Ministarstvu spoljne i unutrašnje…\nNa jesen se mogu očekivati prvi rezultati posete premijera Dačića i naše delegacije Silicijumskoj dolini u Americi izjavio je za „Politiku“ državni sekretar za telekomunikacije u Ministarstvu spoljne i unutrašnje trgovine i telekomunikacija Stefan Lazarević.\nPrvi vidljivi rezultati nedavne posete naše državne delegacije američkim gigantima IT industrije, poput Microsoft, Google, Apple, Oracle, Intel – mogu se očekivati na jesen.\nZa tada su najavljene posete predstavnika nekih od tih kompanija Srbiji, a neke od njih, kao što su Google, Apple i Amazon trebalo bi da sve svoje najznačajnije servise učine dostupnim i našim građanima, kaže za Politiku Stefan Lazarević, državni sekretar za telekomunikacije u Ministarstvu spoljne i unutrašnje trgovine i telekomunikacija.\nOno što se sada postavlja kao glavno pitanje je – šta mi kao država moramo da uradimo kako bi neke od kompanija iz Silicijumske doline zaista i došle na ovo tržište. I to ne samo kako bismo imali komercijalne poslove kao do sada, već i stratešku saradnju i zajedničke naučne projekte.\n– Svim relevantnim kompanijama moramo da predstavimo jasan plan razvoja elektronske uprave u našoj državi, da pokažemo da shvatamo značaj ulaganja u obrazovanje i da radimo na tome da stručni kadrovi iz oblasti elektrotehnike i informacionih tehnologija ne postanu deficitarni, ali i da obezbedimo efikasno i racionalno upravljanje informaciono-komunikacionom infrastrukturom – odgovara Lazarević.\nKako navodi, jedna od kompanija, koju je naša državna delegacija predvođena premijerom Ivicom Dačićem posetila u SAD, već je bila na sastanku u Ministarstvu spoljne i unutrašnje trgovine i telekomunikacija i samim tim pokazala da je ozbiljna u namerama da proširi poslovanje u našoj zemlji.\nPošto je jedna od važnih tema razgovora bilo obrazovanje, nadležni očekuju konkretne ponude pojedinih kompanija, u vezi sa obrazovanjem u domenu informacionih tehnologija.\n– Očekujemo da te kompanije počnu da razgovaraju sa univerzitetima o mogućnosti otvaranja razvojnih laboratorija na pojedinim fakultetima. Moramo da razmotrimo mogućnost uspostavljanja akademije za prekvalifikaciju nezaposlenih, budući da je potražnja za zaposlenima u sektoru IT velika i da ovaj sektor može da ima veliku ulogu u rešavanju problema nezaposlenosti – objašnjava naš sagovornik.\nJedna od najvažnijih stvari je i ugovor o licenciranju koji je potpisan sa Microsoftom. Reč je o regulisanju odnosa između Vlade Srbije i Microsofta, koji se odnose na postojeće Microsoft licence koje koriste organi državne uprave.\n– Ugovor omogućava organima državne uprave da primene najnovije verzije softverskih rešenja koje nudi Microsoft i time optimizuju i modernizuju svoju informacionu infrastrukturu, ali da pri tom ostavimo prostor i za ostale svetske kompanije da učestvuju u procesu unapređivanja informacione infrastrukture. Potpisivanjem ovakvog ugovora stvara se povoljna klima za privlačenje novih stranih investicija, jer, između ostalog, ukazuje se na činjenicu da je naša država posvećena zaštiti intelektualne svojine, što je jedan od preduslova za integraciju u Evropsku uniju – navodi Lazarević, dodajući da ugovor sa Microsoftom nosi i druge benificije, kao što su obuka zaposlenih u državnoj administraciji, stručna pomoć i stalno unapređenje tehnologije.\nPredstavnici PayPala preneli su nam da su veoma zadovoljni poslovanjem u prvih nekoliko nedelja od početka funkcionisanja njihovog servisa u Srbiji i da su raspoloženi da našim građanima omoguće i opciju prijema novca preko PayPala, kaže državni sekretar Stefan Lazarević.\n– Potrebno je da naša država u narednom periodu otkloni preostale administrativne prepreke za mogućnost nesmetanog funkcionisanja opcije prijema novca i predstavnici PayPala su nas uverili da nakon toga možemo očekivati i da ta opcija bude na raspolaganju našim građanima u roku od nekoliko meseci – kaže Lazarević.\nLazarević: Srbija mora da se pripremi za dolazak IT giganata was last modified: June 11th, 2013 by Redakcija


Kojom profesijom se bavi osoba iznad tebe? - Page 24\nNaslov: Re: Kojom profesijom se bavi osoba iznad tebe? 9/13/2014, 13:23\nNaslov: Re: Kojom profesijom se bavi osoba iznad tebe? 9/13/2014, 13:29\nNaslov: Re: Kojom profesijom se bavi osoba iznad tebe? 9/13/2014, 13:31\nNaslov: Re: Kojom profesijom se bavi osoba iznad tebe? 9/13/2014, 13:33\nNaslov: Re: Kojom profesijom se bavi osoba iznad tebe? 9/13/2014, 13:37\nNaslov: Re: Kojom profesijom se bavi osoba iznad tebe? 9/15/2014, 16:27\nNaslov: Re: Kojom profesijom se bavi osoba iznad tebe? 9/15/2014, 18:26\nNaslov: Re: Kojom profesijom se bavi osoba iznad tebe? 9/21/2014, 21:06\nNaslov: Re: Kojom profesijom se bavi osoba iznad tebe? 9/23/2014, 20:34\nNaslov: Re: Kojom profesijom se bavi osoba iznad tebe? 10/1/2014, 09:30\nGonič glista kišnih\nNaslov: Re: Kojom profesijom se bavi osoba iznad tebe? 10/1/2014, 09:31\npredsjednica mravljeg sabora...\nNaslov: Re: Kojom profesijom se bavi osoba iznad tebe? 10/8/2014, 16:56\nNaslov: Re: Kojom profesijom se bavi osoba iznad tebe? 10/8/2014, 20:52\nprevodioc dimnih signala\nNaslov: Re: Kojom profesijom se bavi osoba iznad tebe? 10/8/2014, 20:58\nNaslov: Re: Kojom profesijom se bavi osoba iznad tebe? 10/8/2014, 21:00\nNaslov: Re: Kojom profesijom se bavi osoba iznad tebe? 10/8/2014, 21:04\nNaslov: Re: Kojom profesijom se bavi osoba iznad tebe? 10/8/2014, 23:52\nNaslov: Re: Kojom profesijom se bavi osoba iznad tebe? 10/9/2014, 12:36\nNaslov: Re: Kojom profesijom se bavi osoba iznad tebe? 10/9/2014, 19:00\nNaslov: Re: Kojom profesijom se bavi osoba iznad tebe? 10/14/2014, 15:24\nNaslov: Re: Kojom profesijom se bavi osoba iznad tebe? 10/14/2014, 19:11\nNaslov: Re: Kojom profesijom se bavi osoba iznad tebe? 10/14/2014, 19:12\nNaslov: Re: Kojom profesijom se bavi osoba iznad tebe? 10/14/2014, 19:13\nNaslov: Re: Kojom profesijom se bavi osoba iznad tebe? 10/14/2014, 19:26\n..nadglednik u berbi industrijske konoplje


TAJNA JE MOŽDA U GENIMA: ZAŠTO RANO SIJEDIMO… – Sehara\nTAJNA JE MOŽDA U GENIMA: ZAŠTO RANO SIJEDIMO…\nSmatra se da je proces kose koja rano sijedi uzrokovan genetskim faktorima. No, učinak može imati i stres, napominju naučnici sa Univerziteta Alabama, u Birminghamu, (SAD).\nNaučnicii su naime otkrili da, kad je tijelo pod stresom zbog nekog razloga ili ozbiljnog šoka, dolazi do dvostrukog efekta.\nStudija objavljena u časopisu PLOS Biology, provedena na miševima, pokazuje da stanice kad su napadnute proizvode interferone. Interferoni omogućuju da stanice prolaze promjene koje ometaju viruse i generalno pojačavaju obranu. Neočekivana usputna pojava aktivacije odbrambenog sistema je ta da isključuje stanice koje proizvode boju kose i kože.\nNaučnici tvrde da to nije vjerovatno jer nema mehanizama koji bi objasnili na koji bi se način kosa, koja je biološki mrtva, mogla izmijeniti biološkim procesom u tijelu. U slučaju Marije Antoanete je ipak bilo to da joj je kosa i prije toga bila sijeda, ali je na smaknuće morala ipak doći bez perike, prenose mediji.


Da li je na pomolu veliki raskid Evrope i Amerike? - 21.01.2018, Sputnik Srbija\nGlobalni odnos snaga iz osnova se promenio tokom poslednjih nekoliko godina, politički, ekonomski i vojno. Nove promene u politici SAD, Kine i Rusije jednu... 21.01.2018, Sputnik Srbija\n05:00 21.01.2018 (Osveženo: 13:40 12.06.2019)\nOve rečenice nalaze se u dokumentu koji će poslužiti kao osnova za pregovore o formiranju nove „velike koalicije“ u Nemačkoj između CDU/CSU i SPD-a. Dokument, inače, ni rečju ne spominje NATO, ali zato govori o jačanju evropske bezbednosne i odbrambene politike, ni rečju ne spominje transatlantsko savezništvo sa Sjedinjenim Državama, a akcenat stavlja na zajedničku evropsku spoljnu i bezbednosnu politiku.\nMože li Evropa zaista da uzme svoju sudbinu u svoje ruke i izađe iz američkog šinjela, pod kojim se nalazi još od kraja Drugog svetskog rata? Ima li mesta za razmišljanje o „postameričkoj Evropi i novoj geopolitici“, kao što to čine uticajni američki tink-tenkovi poput Brukings instituta? Ili je tako nešto nemoguće, makar dok Amerika ima svoje vojne baze u Nemačkoj iako Nemačku odavno niko ne ugrožava?\nOva su pitanja u „Novom Sputnjik poretku“ razmatrali nekadašnji dopisnik „Politike“ iz Nemačke Miroslav Stojanović i Slobodan Janković, saradnik Instituta za međunarodnu politiku i privredu.\nPočetna premisa razmišljanja sadržanog u ovom nemačkom dokumentu, da se „globalni odnos snaga iz osnova promenio tokom poslednjih nekoliko godina“, ocenjuje Slobodan Janković, „izuzetno je značajna zato što i sama Nemačka priznaje da je svet postao multipolaran“. „To je, u suštini, poziv na stvaranje novog pola sile, evropskog, koji Nemačka nastoji da predvodi“, dodaje on.\n„Ovo nisu prazne reči“, komentariše Miroslav Stojanović najavu stvaranja evropske politike koja bi bila nezavisna od američke. „Treba podsetiti da je ovu rečenicu, oko mesec dana posle inauguracije Donalda Trampa, već izrekla Angela Merkel, saopštavajući da Evropa više ne može da se oslanja na Ameriku i da mora da uzme sopstvenu sudbinu u svoje ruke“.\nIpak, upozorava Stojanović, „Evropa neće moći lako da stvori političku uniju, a daleko je i od jedinstvenog evropskog odbrambenog identiteta, iako se u poslednje vreme dosta govori o evropskim oružanim snagama mimo NATO-a“.\n„Smetnju evropskoj nezavisnosti od SAD“, nadovezuje se Slobodan Janković, „predstavljaju i američke vojne baze u Nemačkoj — ne možete biti samostalni dok je tuđa vojska na vašoj teritoriji — ali i države poput Poljske, pribaltičkih republika i balkanskih članica EU, koje otežavaju formulisanje zajedničke evropske politike koja bi bila nezavisna od SAD“.\nNi Miroslav Stojanović ne očekuje da će se brzo promeniti stav prema Rusiji, „uprkos pritiscima u samoj zemlji da se revidira taj tvrdi stav Nemačke koji, naravno, predstavlja američki rukopis“, ali ukazuje: „Bez obzira na to što (još) nema velike evropske emancipacije u odnosu na SAD, postoji čitav spisak svetskih žarišta i krupnih političkih tema u kojima postoji ozbiljno nesaglasje među njima, što otvara manevarski prostor u novom, multipolarnom svetu. Da više nema slepe privrženosti Evrope Vašingtonu, kakva je postojala u decenijama koje su za nama, videlo se nedavno prilikom glasanja o Jerusalimu u UN, a Evropa i Amerika ne slažu se ni oko Severne Koreje, sporazuma s Iranom, Pariskog klimatskog sporazuma…“\nDa li su ovo znaci da je Evropska unija već počela da radi na uzimanju sopstvene sudbine u svoje ruke, ili je reč tek o prolaznim nesporazumima, kao što je 2003. to bila invazija na Irak, pa se posle sve vratilo na staro? S druge strane, šef nemačke diplomatije Zigar Gabrijel nedavno je otvoreno rekao da povratka na staro nema, čak i ako Donalda Trampa zameni neko mnogo konvencionalniji…\n„Sve ovo jesu naznake promene kursa, i očigledno je da se sada nešto odlučnije ide u tom smeru“, smatra Janković, ali napominje i da „dodatnu prepreku za uspostavljanje snažnije, nezavisnije i ujedinjenije EU predstavlja politička nestabilnost u članicama same Unije, od Nemačke preko Francuske do Italije“.\nNa drugoj strani Atlantika pak uticajni Brukings institut već govori o „postameričkoj Evropi“ kao, maltene, svršenoj stvari, okrivljujući za to Vašington koji se, kako ocenjuje, još u vreme Baraka Obame sam povukao iz rešavanja evropskih problema, a to stvara „novu stratešku realnost“ i za Evropu i za američke protivnike.\n„Svaka vrsta američkog povlačenja otvara nove manevarske mogućnosti Evropi, koja ima ambicije da na svetskoj političkoj sceni ne bude periferna snaga. Tim pre što se, jačanjem Rusije i Kine, težište svetske politike pomera daleko od Evrope, a ona ne želi da ostane na periferiji“, komentariše Miroslav Stojanović, ali dodaje: „Inercija i stara praksa, međutim, čine svoje, i teško je napraviti raskid sa SAD koji bi bio frontalan“.\n19 Januar 2018, 16:25\n„U Nemačkoj postoji osećanje, koje praktično predstavlja političku platformu, da Ameriku ne treba iritirati u temama koje se nje posebno tiču, ali da se treba distancirati od Amerike gde god je to moguće. A ekonomsko rivalstvo Evropske unije i SAD dodatno pothranjuje politički rascep koji već postoji“.\nBrukings institut u svojoj strateškoj analizi govori o tri moguće opcije koje Amerika danas ima u odnosu na Evropsku uniju: benevolentna nezainteresovanost, podrška destruktivnim tendencijama unutar same EU kako joj se ne bi dozvolilo da postane rival Sjedinjenim Državama, i ozbiljno mešanje u unutrašnje probleme EU kako bi ona ojačala, a istovremeno ostala u američkom zagrljaju.\n„Brukings institut je u bliskoj vezi sa Savetom za spoljne poslove, i karakteriše ih zalaganje za internacionalističku i intervencionističku politiku SAD“, objašnjava Slobodan Janković, i zaključuje: „Amerika trenutno vodi destruktivnu politiku gde god je to moguće, što je i očekivano, budući da je ona sila u opadanju; uz uspon sila poput Kine i Rusije, njoj je i najjeftinije da deluje destruktivno i time pokuša da uništi svakog potencijalnog rivala. U tom smislu, ako SAD veruju da postoje elite koje žele da stvore jednu jaku Evropsku uniju, politički nezavisnu od Vašingtona, onda će one pre svega gledati da deluju destruktivno, politikom ’zavadi pa vladaj‘“.


POČINJE PRIJAVLJIVANJE ZA SINERGIJU 12\nTokom promotivnog perioda cene kotizacije niže za 40%\nNajveća IT konferencija u regionu Jugoistočne Evrope, Microsoft Sinergija 12 pod sloganom „MOVING UP“ održaće se 23. i 24. oktobra u Centru „Sava“ u Beogradu. Svi zainteresovani već od 23. jula mogu da se prijave za učešće na konferenciji i iskoriste 40 odsto popusta za registraciju, koji važi tokom letnjeg promotivnog perioda. U prvom talasu, do 15. septembra, cena kotizacije je 29.500 dinara, u drugom koji traje od 15. septembra do 10. oktobra kotizacija će iznositi 39.500 dinara, dok će u trećem, do 20. oktobra iznositi 49.500 dinara. Sve cene su prikazane bez PDV-a.\nRegistraciju za Sinergiju 12 možete izvršiti ovde.\nTradicionalno, Sinergija tematski prati aktuelne novine u IT svetu i postavlja trendove na tržištu Srbije. Cloud Computing, koji je kao globalni trend i strateško opredeljenje kompanije Microsoft od nedavno postao komercijalno dostupan i na srpskom tržištu, biće ponovo centralna tema konferencije. Ove godine idemo korak dalje i akcenat stavljamo na implementaciju Cloud tehnologije kako u komercijalnom tako i javnom sektoru.\nSinergija iz godine u godinu postaje sve zrelija, inovativnija i uspešnija. Sinergija je već u drugoj deceniji postojanja, i kao što slogan kaže, stremi ka tome da poslovanje u Srbiji dovede na jos viši nivo kako bi ga učinila lakšim i efikasnijim, a upravo je prenošenje u oblak jedan od načina da se to ostvari. Uvereni smo da će, kao i svake godine u oktobru, Beograd postati centar IT događanja za ceo region Centralne i Istočne Evrope.\nVeliki broj IT stručnjaka i učesnika učiniće da ovogodišnja Sinergija zadrži i unapredi kvalitet po kome je poznata. Integrišući znanja i iskustva, renomirani predavači, stručnjaci, istaknuti partneri i brojni entuzijasti ponudiće zanimljiv program baveći se aktuelnim temama.\nSinergija ostaje regionalni brend koji se dovodi u vezu sa svim što je novo i aktuelno u IT svetu.\nObezbedite svoje mesto na IT događaju godine još danas.


Vučić otvorio fabriku švajcarske kompanije Regent lajtning u Svilajncu - Ekonomija - Dnevni list Danas\nPočetna » Vesti » Ekonomija » Vučić otvorio fabriku švajcarske kompanije Regent lajtning u Svilajncu\nVučić je izjavio da će biti doneta odluka da u martu počne izgradnja obilaznice oko Svilajnca, a da će se u naredne dve i po godine raditi kanalizacija i vodosnabdevanje.\nTo je važna vest za sve u Svilajncu ali i za investitore kojim će ulaganja biti još isplativija, ocenio je.\nGovoreći o investiciji Regenta iz Bazela u delu podrške ulaganju, Vučić je naveo da Srbija svoje obaveze ispunjava.\nVerujem da smo svoje sve obaveze do kraja ispunili i da će tako biti ubuduće, poručio je predsednik Srbije.\nVučić je podsetio da je Srbija imala privilegiju da se Ursulom Rejnolds počne uvođenje dualnog obrazovanja.\nIzbacili smo 4.000 učenika i svi su dobili posao u struci, to moramo da ubrzamo, jer i uz zakone koje smo doneli i promenili, ne ide tako brzo, rekao je Vučić napominjući da je ove godine dualno obrazovanje počelo i na fakultetima.\nSrećan sam što sam ovde video danas mnogo mladih ljudi, rekao je Vučić pošto je obišao pogon fabrike i razgovarao sa zaposlenima.\nNa ceremoniji otvaranja je rečno da Slobodna zona Svilajnac danas svom portfoliju dodaje još jedan poznati brend – Regent lajtning, najkvalitenijeg sistema osvetljenja, koji u Srbiji čini tim od oko 100 ljudi.\nPredsednik opštine Svilajnac Predrag Milanović rekao je da je time završena prva faza i da počinje druga.\nOvde je u pogonu, površine 6.300 kvadratnih metara, posao pronašlo oko 100 radnika i gradimo novi pogon na 6.300 kvadrata, naveo je on.\nDeset godina smo svakodnevno radili i ovo je 14. fabrika koju otvaramo, rekao je Milanović i naglasio da bez podrške Vlade Srbije i predsednika Aleksandra Vučića Svilajnac danas ne bi tako izgledao.\nIako se nismo uvek slagali sa politikom vladajuće stranke, imali smo podršku predsednika Aleksandra Vučića i dok je bio premijer, izjavio je Milanović.\nOn je obećao i rešavanje najvećeg infrastrukturnog probelma u Svilajnci i hvala mu na tome, dodao je predsednik opštine.\nIzvršni direktor kompanije Regent lajtning Kris Šubak rekao je da iako je odluka o ulaganju u Srbiji doneta pre nego što se pridružio kompaniji, uveren da je Svilajnac prava lokacija za novu fabriku.\nDanas otvaramo ovaj objekat, a ono što impresionira su ljudi koje srećemo ovde u Svilajncu, njihova radna etika, profesionalizm, skromnost i ambicije, rekao je on.\nOva investicija je prekretnica u istoriji Rgenta koji prvi put pravi osvetljenje izvan Švajcarske, uveren sam da će sa ovom doći i šansa za najuspešnije poglavlje naše kompanije, dodao je.\nAmbasador Švajcarske u Srbiji Urs Šmit rekao je da „više od 100 godina Regent osvetljava živote ljudi“, ističući da kompanija zapošljava 6.000 ljudi na šest lokacija.\nOvo je smela odluka koju nismo lako doneli, može se shvatiti kao glas poverenja prema Srbiji. Uveren sam da je mudra odluka, kazao je švajcarski ambasador.\nKako je naveo, uprkos kovid izazovu, razmena Srbije i Švajcarske raste i dostigla je nivo od 1,33 milijarde evra bilateralnih investicija za proteklih 10 godina.\nPrema njegovim rečima, time je Švajcarska šesti po redu strani investitor, sa otvorenih 12.000 radnih mesta.\nAleksandar Vučićkompanija Regent lajtningotvaranje fabrikeSvilajnac\n3 reagovanja na “Vučić otvorio fabriku švajcarske kompanije Regent lajtning u Svilajncu”\nPraktično fantastično! kaže:\n20. septembra 2021. u 13.44\nA predsednik PKS, ambasadori, predstavnici privrede…pa zar sve mora precednik?\nOn muka nema vremena kada svoj posao da radi, od svih ovih kolosalnih fabrika i zapošljavanja po 100-150 ljudi, deljenja subvencija i…\nZato i mora čitati govore koji mu drugi pišu, donositi odluke kako mu drugi kažu, kad nema kad da i o tome misli….\n20. septembra 2021. u 14.05\nPosle komentara pod br.1 sramota je komentarisati.\n20. septembra 2021. u 21.02\nSvaka nova proizvodnja je korak nabolje za nasu ekonomiju.


Februarske naknade porodiljama bit će isplaćene sutra\n7. Jula 2014. 19. Avgusta 2020. Arhiva Visoko.co.ba\nGrupa zeničkih porodilja protestvovala je danas pred zgradom Vlade Zeničko – dobojskog kantona (ZDK) u Zenici, tražeći isplatu zaostalih porodiljskih naknada, javio je dopisnik Agencije ONASA. Premijer Munib Husejnagić obećao im je na sastanku da će sutra biti isplaćena dugujuća naknada za februar.\n“Dio sredstava za tu namjenu imamo već danas, a jednu tranšu iz ukupnog duga prema porodiljama isplatićemo sutra. Također, zatražili smo od predsjedavajućeg Skupštine ZDK da za idući ponedjeljak planira vanrednu sjednicu, posvećenu mogućnostima za kreditno zaduživanje Kantona, iz kojeg bi bilo moguće da se namire sva dugovanja prema svima onima koji se oslanjaju na ovaj budžet, uključujući i uredovanje u isplatama primanja za budžetske korisnike”, kazao je on, podsjetivši da je ZDK u teškoj finansijskoj situaciji, te da je zaduženje jedini moguć izlaz.\nHusejnagić je najavio i da bi se danas trebao susresti sa federalnim premijerom Nerminom Nikšićem, s kojim će razgovarati o transferima finansijskih sredstava iz kredita IMF-a ovom kantonu. Porodilje očekuju i da im do kraja mjeseca budu izmirena sve dugujuće naknade.\nIz Visokog na Marš mira krenula grupa od 32 učesnika\n“Umjesto da nam ideja vodilja bude EU mi se praktično vraćamo u 20.vijek


Otvoren žiro račun za pomoć stanovnicima Filipina - Crveni krst Crne Gore\nCrveni krst Crne Gore je, povodom nesreće, koja je zadesila Filipine, otvorio žiro račun na koji svi zainteresovani građani i subjekti iz Crne Gore mogu uplaćivati sredstva i na taj način pomoći u saniranju posljedica. Broj žiro računa je 520-2944-70, kod Hipotekarne banke, sa naznakom „pomoć Filipinima“.\nPrikupljena sredstva će biti proslijeđena, posredstvom Međunarodnog pokreta Crvenog krsta/Crvenog polumjeseca, Crvenom krstu Filipina, koji je od početka aktivan u pružanju pomoći ugroženom stanovništva i konstantno prisutan na terenu .\nCrveni krst Crne Gore u kontinuitetu prati aktivnosti članica Međunarodnog pokreta Crvenog krsta i Crvenog polumjeseca i Crvenog krsta Filipina, koji zajednički koordiniraju i realizuju aktivnosti pružanja pomoći. Crveni krst Filipina je pokrenuo apel za pomoć, koji podrazumijeva poziv nacionalnim društvima da pruže pomoć u saniranju posljedica ove katastrofalne nesreće.


Milanska Skala u julu će održati koncert u Sarajevu – Haber.ba\nMilanska Skala u julu će održati koncert u Sarajevu\nPlanirano je postavljanje četiri velika video displeja na različitim lokacijama u Sarajevu kako bi što veći broj Sarajlija imao priliku uživo pratiti nastup velike Milanske Skale u Narodnom pozorištu.\nSvjetski simfonijski orkestar - Google\nPovodom obilježavanja 20 godina mira u Bosni i Hercegovini, čuvena Milanska Skala održat će 15. jula ove godine koncert u sarajevskom Narodnom pozorištu, saopćeno je nakon sastanka ministra kulture i sporta Kantona Sarajevo Ivice Šarića sa ambasadorom Republike Italije u Bosni i Hercegovini Ruggerom Carriasom, javlja “Anadolu Agency”.\nRazgovarano je i o bitnim organizacijskim detaljima prema kojima je planirano postavljanje četiri velika video displeja na različitim lokacijama u Sarajevu kako bi što veći broj Sarajlija imao priliku uživo pratiti nastup velike Milanske Skale.\nBilo je riječi i o dosadašnjoj i budućoj saradnji Teatro Verdija iz Trsta sa Operom i Sarajevskom filharmonijom. U ovom smislu, istaknuta je izuzetno uspješno organizirana nedavna posjeta orkestra, hora i solista Teatro Verdija Sarajevu, te sarajevskog Hora Trstu.\nNaglašeno je također, da će se nastaviti aktivnosti vezane za projekt Ars Aevi.\nTeme:Milanska skala, Sarajevo, Svjetski simfonijski orkestar


Ministar Komić ugostio mladog istraživača sa Kembridža, Milana Vrućinića\nčetvrtak, 05 januar 2012 16:25\nMinistar nauke i tehnologije Republike Srpske, prof. dr Jasmin Komić, ugostio je danas, u svom kabinetu, mladog istraživača Milana Vrućinića, koji je na prvom Festivalu nauke, u organizaciji Ministarstva nauke i tehnologije Republike Srpske, ovjenčan nagradom za najboljeg doktoranta istraživača.\nPrijedorčanin Milan Vrućinić trenutno radi doktorat na Cavendish Laboratory (Department of Physics) na Kembridžu iz oblasti organskih poluprovodnika.\nMinistar Komić je rekao da će Ministarstvo nauke i tehnologije Republike Srpske pružiti maksimalnu podršku naučnoistraživačkom radu mladih ljudi iz Republike Srpske, koji se školuju na prestižnim svjetskim univerzitetima, kako bi oni mogli da, kroz znanje i nauku, obezbijede sigurnu budućnosti našoj zemlji.\n„U narednim aktivnostima prioritet će biti sve ono što će obezbijediti da naši mladi ljudi studiraju, magistriraju i doktoriraju na prestižnim svjetskim univerzitetima, jer to će biti naš most prema evropskom istraživačkom prostoru i evropskoj i svjetskoj univerzitetskoj zajednici“, naglasio je Komić.\nMinistar Komić je dodao da primjeri kao što je Milan Vrućinić, ali i uopšte Festival nauke kao manifestacija, treba da motivišu i druge mlade ljude da se bave naukom i ulažu u svoje znanje.


Na zagađenom tlu zabranjena ili ograničena setva - Ozon Media\nSremska Mitrovica – Ministarstvo poljoprivrede i zaštite životne sredine aktivno radi na preduzimanju mera da bi se saniralo poljoprivredno zemljište pogođeno poplavama.\nDirektor Uprave za poljoprivredno zemljište Zoran Knežević objasnio je da je neophodno uraditi analizu poljoprivrednog zemljišta, pre svega na opasne i štetne materije, kao i faktičku procenu njegovog stanja, nanet materijal ili odnet humusni sloj.\n„U slučaju da je zemljište zagađeno opasnim i štetnim materijama u nedozvoljenim količinama, poljoprivredna proizvodnja će biti zabranjena ili ograničena dok se ne izvrši sanacija poljoprivrednog zemljišta. Takođe će biti preduzete mere za popravku poljoprivrednog zemljišta – fizičke, hemijske i biološke“, rekao je Knežević.\nOn je napomenuo da su to mere koje zahtevaju angažovanje velikog broja stručnjaka, ali i znatna finansijska sredstva.\nIz Ministarstva poljoprivrede apeluju na društveno odgovorna lica da se uključe i dostave donaciju u semenu poljoprivrednog bilja, sredstvima za zaštitu bilja, za dezinfekciju, dezinsekciju i deratizaciju, za ishranu bilja i drugim inputima za poljoprivrednu proizvodnju namenjenu poljoprivrednim proizvođačima čiji su usevi nastradali ili pretrpeli štetu u poplavljenim područjima.\nOsnovci sutra putuju na Sportsku olimpijadu


SDS: Staviti moratorijum na političke sukobe | Radio Trebinje\n7. априла 2015., 13:56\nISTOČNO SARAJEVO l SDS je pozvao sve političke strukture u Republici Srpskoj i Federaciji BiH da stave moratorijum na bilo kakvu vrstu političkih sukoba koji su potpuno neplodotvorni za interese građana i da se primarno usredsrede na rješavanje ekonomskih i socijalnih problema i borbu protiv korupcije.\nDelegat u Domu naroda Parlamentarne skupštine BiH Ognjen Tadić rekao je na konferenciji za novinare da SDS poziva sve političke aktere iz Republike Srpske da zajedno sa njima otvore borbu protiv korupcije.\n„Nadam se da će narodni poslanici usvojiti ovaj dnevni red i da ćemo donijeti zaključak koji će usloviti Vladu Srpske da iskoristi svoje mehanizme i da stopira povećanje cijene električne energije“, dodao je Božović.\nBožović je naglasio da je „SDS spreman da pozove građane da izađu na proteste ukoliko dođe do poskupljenja električne energije, ali da je pitanje da li su ljudi spremni da izađu na ulice“.\nOn smatra da je razlog povećanja električne energije „nedomaćinsko poslovanje u „Elektroprivredi“ posljednjih godina i povećanje broja radnika, za čije plate su izdvajanja u 2009. godini bila 138 miliona, a u 2014. godini 100 miliona više“.


Jeremić: Kriminalci će biti gospodari sudbine naše dece, ako ih ne zaustavimo\nBeta 25. maja 2021. 08:55\nPredsednik Narodne stranke Vuk Jeremić izjavio je da treba stati na put kriminalcima kako oni ne bi sutra bili „gospodari sudbine naše dece“, saopštila je Narodna stranka.\n„Ako ne budemo stali na put kriminalcima, ljudi poput Zvonka Veselinovića, Nikole Petrovića i Slaviše Kokeze će sutra biti gospodari sudbine naše dece“, rekao je Jeremić i dodao da je to još jedan od razloga zbog čega se Narodna stranka zalaže za revanšizam.\nU intervjuu portalu Slavija-info, Jeremić je ponovio da „Milenijum tim“ kupuje hotele, a da je specijalnu bolnicu u Vranjskoj Banji kupio je za manje od dva miliona evra u junu 2020. godine, usred pandemije virusa korona. Neposredno nakon toga, bolnica biva izbrisana iz registra zdravstvenih ustanova – i to u trenutku kada se tražio krevet više za obolele od kovida u Pčinjskom okrugu.\nPredsednik Narodne stranke je rekao da se povodom njegovih navoda o „Milenijum timu“ „nije desilo ništa“ osim što su mediji kada su preneli šta Narodna stranka priča o tome, dobili „bezobrazne astronomske tužbe od Milenijum tima, sa ciljem da budu ućutkani“.\nGovoreći o pregovorima o izbornim uslovima, Jeremić je rekao da je „konzervativan u očekivanjima“ i naveo da je pretnja bojkotom jedini način da režim napravi kakve-takve ustupke u izbornim uslovima.\n„Ne budemo li čvrsti u stavu da ćemo ponovo bojkotovati izbore ukoliko ne dodje do poboljšanja uslova, Vučić nam neće dati ništa. Narodna stranka je dala reč gradjanima da neće biti ikebana u Vučićevom imaginarijumu demokratije. Održali smo reč prošle godine, i opet ćemo“, rekao je Jeremić.


UEFA baraž: Severna Irska ne pada u Belfastu ako se protivnik ne zove Nemačka! - Meridianbet Vesti\nFudbal Author:\tCentrala Bg - 09/11/2017\nSeverna Irska se prošlogodišnjim učestvovanjem na UEFA šampionatu Evrope u Francuskoj pojavila na velikoj fudbalskoj sceni prvi put posle trideset godina, a od novog uspeha i odlaska u Rusiju je dele dve utakmice sa reprezentacijom Švajcarske.\nReprezentacija ove ostrvske zemlje je poslednji put učestvovala na Svetskom kupu davne 1986. godine u Meksiku, kada je tadašnja generacija ostvarila posle mundijala u Španiji, dvostruko uzastopno nadmetanje sa najboljim svetskim selekcijama.\nOvo je prvi put da Severna Irska pokušava da se kroz doigravanje probije na neko veliko takmičenje, dok je Švajcarska imala priliku da oseti ”vatru” baraža 2006. godine. Tada su fudbaleri ove zemlje eliminisali Tursku posle dva duela na osnovu bolje gol razlike.\nInače, ako Švajcarska ne ode u Rusiju, to će biti prvi put da reprezentacija koja je u kvalifikacijama imala 27 osvojenih bodova propusti neko veliko takmičenje. Švajcarci su u svojoj grupi imali devet pobeda i samo jedan poraz, isto kao i šampion Evrope Portugal, ali su Kristijano Ronaldo i družina bili daleko efikasniji pa su zauzeli prvo mesto.\nSelektor domaćih Majkl ONil je naglasio da je u ovakvim duelima kao i u svakom dvomeču od vitalne važnosti da se ne primi gol. Severna Irska ima dobro uigranu odbranu što je pokazala i u kampanji za UEFA EURO u Francuskoj, a i u kvalifikacijama za naredni Svetski kup u Rusiji u toku kojih je kapitulirala samo šest puta, iako je bila u grupi.\nAko se iz računice izbace pogoci koji su Irci primili od Nemačke, bilans u mreži Zelenih je zapravo samo jedan pogodak!\nŠvajcarska je favorit kako u duelu, tako i u prvoj utakici koja se igra na Nacionalnom fudbalskom stadionu u Belfastu. Meridianbet procenjuje kvotu na dvojku na 2,20, dok bi se u slučaju da pobedi domaćin, tipovani ”kec” isplatio po koeficijentu 4,00!\nZa razliku od svog domaćina koji tek pokušava da se ustali na velikim takmičenjima, Švajcarska je samo na Svetskom kupu boravila deset puta, počev od prvog (1934) pa do za sada poslednjeg pre tri godine u Brazilu!\nReprezentacija na čijoj klupi sedi Vladimir Petković je mogla i direktno da se plasira u Rusiju za šta joj je bio dovoljan samo bod u posednjem kolu. Nažalost po njih, poslednja utakmica je bilo gostovanje u Lisabonu gde ih je Portugal savladao sa 2:0.\nSeverna Irska je u Belfastu veoma čvrst protivnik, što se može videti i iz podatka da su u prethodnih pet mečeva pobedili svoje rivale u četiri, a izgubili samo od Nemačke.\nOno što važi za Irce kao domaćine, važi za Švajcarce na gostovanjima koji su u kvalifikacijama za Rusiju postigli četiri pobede na gostovanjima, da bi izgubili tek na poslednjem u Portugalu!\nDa li Severna Irska može da obezbedi miran put na revanš u Bazel?\n5.10.2017. Kvalifikacije: opušteno u Belfastu, ne mora Severna Irska, ne mora Nemačka!\nTags:baraž, doigravanje, EURO, kvota, Meridianbet, Rusija, Severna Irska, Švajcarska, Svetski kup, UEFA


Suljkanović: 5 miliona KM za nove projekte u Srebreniku – e-Magazin\nHome / Uncategorized / Suljkanović: 5 miliona KM za nove projekte u Srebreniku\nadmin June 21, 2018\tUncategorized Leave a comment 532 Views\nPovodom Dana općine Srebrenik, delegacija Vlade predvođena premijerom TK Jakubom Suljkanovićem prisustvovala je danas svečanoj sjednici Općinskog vijeća i položila cvijeća na spomen obilježjima.\nObrativši se prisutnima ovom prigodom, premijer Suljkanović je svim građanima uputio čestitke povodom obilježavanja Dana Općine, te kazao da, i pored brojnih problema s kojima se susreće, Srebrenik iz dana u dan postaje razvijeniji s realnim perspektivama još bržeg razvoja.\n“Njegovog značaja i uloge u društvenim i ekonomskim odnosima u TK, Vlada je itekako svjesna. Dokaz toga je naša zajednička realizacija značajnih infrastrukturnih i kapitalnih projekata na području Srebrenika, te podrška koju pružamo u realizaciji svih značajnijih događaja”, rekao je Suljkanović i dodao da će se Vlada TK ove godine za projekte na području Srebrenika izdvojiti više od 5 miliona KM.\nPremijer TK u svom je obraćanju posebno je istakao i značaj privrednog razvoja, te stvaranja uslova za privlačenje domaćih i stranih investitora, a time i otvaranju novih radnih mjesta, pri čemu bi prioritet općinskih vlasti trebalo biti formiranje takozvanih poslovnih zona.\n“U tom smjeru razvoja, lokalna uprava i kantonalni nivo vlasti zajedničkim snagama rade na stvaranju povoljnijeg privrednog ambijenta i razvoju infrastrukture. Uglavnom je riječ o projektima rekonstrukcije putne mreže, vodoprivrednih objekata, te projektima usmjerenim na zaštitu i očuvanje životne sredine. Vlada TK će u narednom periodu, u saradnji s Općinom Srebrenik, započeti i neke nove projekte, te kroz razvoj poslovnih zona domaćim i inostranim investitorima nastojati da ponudi znatno povoljnije uslove za pokretanje biznisa i otvaranje novih radnih mjesta, i uopće razvoj Općine”, zaključio je premijer Suljkanović.\nPrevious Nekoliko naselja u Tuzli i Srebreniku u petak bez struje\nNext Hitna sjednica Skupštine TK zbog otkaza ljekara\nNekoliko naselja u Tuzli i Srebreniku u petak bez struje\nZbog planiranih radova na elektrodistributivnoj mreži doći će do prekida u snadbijevanju električnom energijom dana …\nGorivo skuplje od 5 do 15 feninga po litru\nSrebrenik ponovo bez semafora…pitanje je samo koliko će dugo ovaj put potrajati???\nEvropa na nogama, Ronaldo već potpisao!\nOprez: I bh. građani na meti pljačkaša putem interneta\nU minskom polju kod Zavidovića Edin Herceg teško povrijeđen, poginuo lovac Sead Zukić\nSamoubistvo u Tuzli: Bacio se sa šestog sprata zgrade u Sjenjaku\nU utorak i srijedu bez struje dijelovi Tuzle, Kladnja i Srebrenika


Konkurs za prikupljanje ponuda za poveravanje direktnog radio prenosa sednica Skupštine opštine – Portal Opštine Ivanjica\n01 Broj: 642-4/2017\nRADIO PRENOSA SEDNICA SKUPŠTINE OPŠTINE\nPredmet javnog konkursa je: kupovina vremena za emitovanje direktnih radio prenosa sednica Skupštine opštine Ivanjica u 2017. godini.\nPravo učešća na konkursu imaju emiteri koji ispunjavaju Zakonom propisane uslove za obavljanje delatnosti emitovanja radio programa najmanje za teritoriju opštine Ivanjica, kao jedinicu lokalne samouprave.\nCena po jednom času prenosa podrazumeva: direktan radio prenos sednica Skupštine.\nRok za podnošenje ponuda je 14. februar 2017. godine do 15 sati.\nJavno otvaranje ponuda obaviće se 17. februara u 12 sati u prostorijama predsednika Skupštine opštine.\nSkupština opštine Ivanjica može odlučiti da se sednice Skupštine ne prenose u slučaju da ponuđena cena nije u skladu sa planiranim sredstvima za ove namene u budžetu Opštine za 2017. godinu.\nUz ponudu se dostavljaju: overene kopije rešenja nadležnih državnih organa o ispunjavanju Zakonom propisanih uslova za emitovanje radio programa najmanje na području opštine Ivanjica.\nPonude dostaviti u zatvorenoj koverti sa naznakom: „Ponuda ne otvaraj-radio prenos sednica Skupštine“, Ivanjica, ulica Venijamina Marinkovića broj 1.\nradio prenos televizija sednica skupština\nCrveni krst organizuje zimsku kampanju dobrovoljnog davanja krvi\nmaj 27, 2022, 11:56 pm


Stragari ne usporavaju\nU lovištu „Srebrnica“, lovačkog udruženja „Srebrnica“ iz Stragara, i u 2020. godini radovi su se odvijali nesmanjenim intenzitetom. Pandemija Кorona virusa, čini se, nije uzdrmala više od 300 lovaca ovog šumadijskog kraja, koji su i ove godine uspešno sproveli sve svojim planskim dokumentima zacrtane ciljeve.\nU 2020. godini, rekordno veliki plan odstrela srndaća od 76 jedinki uspešno je ispunjen i u rekordnom roku. Veliki udeo starih grla u odstrelu i vrlo mali broj pogrešnih odstrela, kod svih lovaca i uprave su nadomestili izostanak trofeja u medalji, pa se lovna sezona smatra vrlo uspešnom.\nPoupulacije sitne divljači, pre svega fazana, ali i zeca, dočekale su klimatski vrlo povoljnu godinu, što je u kombinaciji sa stalnom brigom o divljači, kontrolom brojnosti predatora čiji planirani i realizovani odstrel konstantno raste i redovnim unošenjem fazana, dalo svoje rezultate. Osim odlične brojnosti fazana, u LU „Srebrnica“ se mogu pohvaliti i poboljšanjem brojnog stanja zeca, što, domaćinski, nije zloupotrebljeno, pa se zec i pored toga ove lovne godine lovio tek jedan izlazak.\nBrojnost divljih svinja konstantno raste, pa je plan odstrela za 2020/2021 godinu čitavih 86 jedinki. Tradicionalno, stragarski lovci divlje svinje love samo u grupnom lovu, a čitav plan odstrela se ispuni u decembru i prvoj polovini januara.\nLovni objekti su ono po čemu je lovište „Srebrnica“ poznato nadaleko. Lovački „graditelji“ iz LU „Srebrnica“ se mogu pohvaliti sa više od 300 visokih stabilnih čeka, preko 100 hranilišta za krupnu divljač i čak 500 solišta! Samo početkom 2020. godine, u lovištu je izgrađeno preko 30 novih visokih stabilnih zatvorenih čeka po svim standardima struke.\nNajvredniji objekat LU „Srebrnica“ je prelepi lovački dom u centru Stragara. Multifunkcionalni objekat velike površine u sjajnom ambijentu, objedinio je kancelarije udruženja, salu za okupljanja, sobe za turiste, hladnjaču za divljač, skladišta za hranu i so, odnosno sve ono što je jednom LU potrebno za nesmetano funkcionisanje. Ipak, u ovom LU nisu stali na tome, pa je i 2020. godine nastavljen rad na unapređenju i osavremenjavanju ovog objekta, koji je dograđen objektom za obradu trupova divljači i trofeja divljači, čime je zaokružena priča koja je započeta izgradnjom dvokomorne hladnjače po najsavremenijim standardima.


Prijave za učešće u akciji "Najbolje iz Srbije" do 12. februara - Knjaževačke novine\nPrijave za učešće u akciji „Najbolje iz Srbije“ do 12. februara\nRok za prijave za učešće u akciji „Najbolje iz Srbije“ produžen je do 12. februara, do kada privrednici mogu da kandiduju svoje kompanije i brendove za ovo prestižno priznanje, saopštila je danas Privredna komora Srbije.\nU saradnji sa Ministarstvom trgovine, turizma i telekomunikacija, PKS organizuje akciju trinaesti put, a ove godine će najbolji robni i korporativni brendovi biti izabrani u 24 kategorije, među kojima su i tri nove – Najbolji hotel u Srbiji, Najbolji „mali“ turistički smeštaj u Srbiji i Najbolji organski proizvod iz Srbije.\nTradicionalna akcija PKS i Ministarstva podiže vidljivost domaćih brendova, a priznanje koje je od 2004. ponelo 312 dobitnika u različitim kategorijama, postalo je merilo uspeha i tržišne prepoznatljivosti.\nGlasanje počinje sredinom februara\nKriterijumi za izbor najboljih definisani su posebnom metodologijom, koja obuhvata analizu tržišno-finansijskih parametara, glasanje potrošača, poslovnih partnera i stručnjaka, kao i ocene žirija.\nU žiriju su predstavnici Ministarstva trgovine, turizma i telekomunikacija, Ministarstva privrede, Privredne komore Srbije i istaknuti stručnjaci iz sveta marketinga, komunikacija i medija, zaštite potrošača.\nOd 2004., kada je akcija „Najbolje iz Srbije“ prvi put organizovana, nominovano je više od 1.700 brendova. Iz godine u godinu sve je više prijavljenih kompanija za ovo priznanje i sve više potrošača, privrednika i stručnjaka koji glasaju za najbolje.\nTagoviNajboljeNajbolje iz SrbijeSrbija\nPočinje 18. ‚‚Sabor na Kadibogazu“ (VIDEO)\nNa mestu Kadibogaz, na srpsko-bugarskoj granici, podignut je spomenik prijateljstva srpskog i bugarskog naroda. Iz prijateljskih…\nMeđunarodna smotra folklora u Knjaževcu\nU subotu, 23. juna, u Knjaževcu će biti održana Međunarodna smotra vetarana i rekreativnih folklonrih grupa…\n„Dupli tehnički neustavan – ekonomska diskrimin...\nUdruženje za zaštitu potrošača Efektiva saopštilo je se protivi uvođenju dodatnog tehničkog pregleda (TP) za vozila…\nPrezentovanje dveju opština u Beogradu\nOpštine Knjaževac i bugarska opština Belogradčik ove godine obeležavaju 50. godina od pobratimstva, pa će se…


Psihosocijalni tretman za počinioce nasilja u partnerskim odnosima - YU ECO RTV\nNaslovna / Društvo / Psihosocijalni tretman za počinioce nasilja u partnerskim odnosima\nPsihosocijalni tretman za počinioce nasilja u partnerskim odnosima\nGoran 29 августа, 2017\tDruštvo Napiši komentar 141 Pregledi\nU prostorijama Centra za socijalni rad predstavljen je projekat ,,Psihosocijalnog tretmana za počinioce nasilja u partnerskim odnosima“ za koji je preko javnog konkursa Ministarstvo pravde izdvojilo 900.000dinara. Ovaj projekat trebalo bi da smanji nasilje u partnerskim odnosima ističu u Centru za socijalni rad.\nPrema rečima direktorke Centra za socijalni rad u Subotici, Miroslave Bagavac, tretman za počinioce nasilja u partnerskim odnosima se sprovodi od 2010. godine u osam centara pri savetovalištima za brak i porodicu.\nPsiholog u savetovalištu pri Centru za socijalni rad, Boris Telečki, ističe da je struktura tretmana preuzeta iz Novreškog modela koji za cilj ima bezbednost žrtve i zaustavljanje nasilja. Indfividualni i grupni razgovori, preuzimanje odgovornosti i posledica ponašanja predstavljaju osnove psihosocijalnog tretmana za počinioce nasilja u partnerskim odnosima pri čemu je fokus na odgovornosti koju počinilac treba da preuzme ističe psiholog.\nOd 2010.godine uprava za rodnu ravnopravnost Ministarstva rada i socijalne politike pokrenula je projekat za zaštitu žrtava nasilja kroz institucije u brojnim gradovima naše zemlje, a projekat ,,Psihosocijalnog tretmana za počinioce nasilja u partnerskim odnosima“ u našem gradu biće sproveden od avgusta do decembra.\nPrethodna Raspored turnira Stevan Ćele Vilotić\nSledeća Velika posećenost bazena u Staroj Moravici\nIako su se zbog trenutne epidemiološke situacije organizatori u pripremnom periodu suočavali sa brojim problemima, …


Irska: London mora da poštuje dogovore oko granice\nAmra Kebo, 02/10/2020\nVelika Britanija mora da poštuje dogovore o Bregzitu u vezi sa granicom između Irske i Sjeverne Irske, izjavio je irski premijer Majkl Martin nakon što nisu uspjeli pregovori Brisela i Londona o zatvaranju praznina u novom trgovinskom sporazumu.\nEU je jučer pokrenula pravni postupak protiv Velike Britanije zbog podrivanja Sporazuma za Bregzit, a jedan od visokorangiranih britanskih zvaničnika rekao je da i dalje postoje nesuglasice u pregovorima o odnosima nakon Begzita, od trgovine i energetike do saobraćaja.\nOčekuje se da će premijer Velike Britanije Boris Džonson sutra razgovarati sa predsjednicom Evropske komisije Ursulom fon der Lajen o pregovorima u vezi sa odnosima u budućnosti i sljedećim koracima koje treba preduzeti.\nFon der Lajenova, Martin i predsjednik Evropskog vijeća Šarl Mišel obratiće se danas evropskim liderima na samitu u Briselu.\n“Radujem se iznošenju procjene o situaciji sa Bregzitom pred kolegama, prije svega u vezi sa zaštitom i poštovanjem Sporazuma i Irskog protokola”, istakao je Martin, naglasivši važnost zaštite radnih mjesta u pregovorima o trgovini.\nKJP "ZOI 84": Panoramsko razgledanje šestosjednom žičarom samo vikendom\nU Zagrebu 30 učenika osnovnih škola u samoizolaciji


U protekloj deceniji prosečna zaduženost studenata porasla za 58%\nDve trećine studenata u Sjedinjenim Državama godišnje pozajmljuje više hiljade dolara da bi platilo svoje obrazovanje. Neprofitno udruženje koledža i univerziteta, “College Board”, saopštilo je da su prosečne školarine i troškovi smeštaja i ishrane na privatnim univerzitetima prošle godine premašili 22 hiljade dolara.\nU protekloj deceniji, prosečna zaduženost studenata, prilagodjena inflaciji, porasla je za 5 odsto. Analitičar obrazovne politike na vašingtonskom institutu “Kejto”, Nil Meklaski, smatra da je većina tih dugova otplativa.\n“Student četvorogodišnjeg univerziteta ili koledža u proseku diplomira sa oko 19 do 20 hiljada duga”.\nStudenti postdiplomci pozajmljuju više, kaže Džeklin Kingi iz Američkog saveta za obrazovanje.\n“Studenti koji završe magistraturu imaju u proseku oko 25 hiljada duga. Medjutim, studenti koji završavaju pravne i medicinske škole imaju i do 80 hiljada dolara duga.”\nNeki studenti medicine imaju dugove od preko 100 hiljada dolara. Pored toga, mnogi studenti uzimaju i visoko-kamatne zajmove na kreditnim karticama da bi uspeli da se izdržavaju tokom školovanja. Oni koji imaju teškoća da otplate svoje dugove obično imaju niža primanja.\n“Trebalo bi da budemo zabrinuti za manji broj studenata koji pozajmljuju više nego što bi trebalo i koji neće biti u stanju da otplate svoje dugove čak i kada njihov ukupni iznos nije tako velik.”\nDeo problema, smatra Nil Meklaski iz “Kejto instituta”, je u tome što federalni zajmovi nisu namenjeni prvenstveno onima kojima je potrebna pomoć i što takodje doprinose porastu školarina.\n“Mi sada dajemo pomoć studentima koji potiču iz imućnijih slojeva, jer nam je to potrebno da bismo obezbedili političku podršku za pomoć siromašnima. To znači da se pomoć daje svima, a to izaziva i porast školarina. To se vidi i u ceni stanovanja, ceni zdravstvene zaštite i ceni obrazovanja. Kada vlada obezbeduje izdašne subvencije, cene rastu. Intuitivno, to ima smisla, pošto veštački povećavamo potražnju,” kaže Meklaski.\nMedjutim, mnogi zagovornici interesa studenata tvrde da se školarine povećavaju uglavnom zbog smanjenih izdataka za obrazovanje iz federalnih i državnih budžeta. Da bi održali korak sa inflacijom, univerziteti su povećali školarine u proseku za 51 odsto tokom poslednje decenije. Da bi ublažio taj teret, Kongres razmatra mogućnost smanjenja kamatnih stopa na studentske dugove i povećanje fondova za federalnu pomoć i zajmove.


/ ANA EDEŠ / ŠEVA\nDeže Kostolanji\tANA EDEŠ / ŠEVA\nU Ani Edeš je iz ugla jedne služavke prikazan buran period\nvišestru-kih prevrata u Mađarskoj nakon raspada Austrougarske,\nvreme neposredno posle pada vlade Bele Kuna, kada je buržoaski sloj\nponovo zadobio svoja prava, između ostalog i na izrabljivanje nižih\nslojeva. Uz satiru i crni humor i sa neočekivanim obrtom na kraju\npriče, Ana Edeš je klasik evropske književnosti.\nŠeva – čija je radnja smeštena u Suboticu – mnogo je razigraniji\ni satiričniji prikaz učmale svakodnevice imućnog građanstva koje\niznenada otkriva da život može biti mnogo zabavniji. Neprivlačna,\nnezanimljiva, gotovo neprimetna devojka s nadimkom Ševa živi s\nroditeljima za koje kuva, šije i brine o domaćinstvu. Njihovim\nporo-dičnim životom odavno je zavladala rutina. Kada Ševa otputuje\nna nedelju dana, roditelji se prvo pitaju šta će i kako će bez nje,\na onda sve više vremena provode van kuće i otkrivaju koliko im\nDva ženska lika – Ana Edeš, žena pretvorena u stvar, u deo\npokuć-stva bez ikakvog prava i glasa, i devojka Ševa čije odsustvo\npokreće radnju priče – doprinose tome da su ove novele, na trenutke\nizuzetno duhovite, a na trenutke surovo istinite, postale popularne\ni omiljene među čitaocima širom sveta.\n„Savršena novela čiji je ton pun života, iako tema obuhvata sav\nbol i razočaranje sveta.“


RTS :: Zbirka sa 88 prepeva pesama za decu i mlade\nKultura Zbirka sa 88 prepeva pesama za decu i mlade\nZbirka sa 88 prepeva pesama za decu i mlade\nponedeljak, 07. avg 2017, 12:28 -> 12:38\nPosle prepeva "Lovca na Snarka" i "Fantazmagorije" Luisa Kerola, Peđa Trajković, pesnik, satiričar, karikaturista, ilustrator za decu i dramski pisac, sačinio je izbor i preveo, odnosno, kako sam kaže, srcem prepevao anglofonu poeziju za decu i mlade. Knjigu "Da li svinje imaju krila" objavile su Zmajeve dečje igre u biblioteci "Književnost za decu u svetu".\nIntrigantni naslov zbirke "Da li svinje imaju krila" iz stiha je kultne pesme Luisa Kerola o moržu i stolaru, junacima iz Alise.\nU knjizi je 88 prepeva pesama, iz 19. i 20. veka, iz pera više od pedeset anglofonih pesnika, od veoma poznatih u svetu književnosti za decu, poput, Meri Hauit, Edvarda Lira, Roalda Dala, preko stvaralaca kakvi su Artur Konan Dojl, Džordž Bernard Šo, Tomas Sterns Eliot, do nama manje poznatih autora.\nPeđa Trajković birao je, kako kaže, pesme koje su se njemu dopale, učinile duhovitim, inteligentno vrcavim, a bile izazov da u njima ostavi svoj poetski pečat a da pri tome ne naruši duh originala.\n"Želeo sam samo da moj budući čitalac oseti delić te radosti koju sam ja imao kada sam davnih sedamdesetih godina prošlog veka čitao prevode slične poezije Dragoslava Andrića i možda da pokažem da i srpski humor ako se pojavi u adekvatnoj formi može da stane ravnopravno na crtu čuvenom britanskom humoru", kaže pesnik Peđa Trajković.\nVođen maštom, uzdižući se iznad razlika ali i vremena, gradeći most između dve kulture, Peđa Trajković kreirao je svoj poetski svet u kome će se zabaviti čitaoci svih uzrasta, posebno deca 21. veka.


Ročište o izjašnjenju za krivnju zakazano je za 5. mart u 9 sati.\nOsim Mektića, optužnica tereti i Igora Golijanina u svojstvu šefa njegovog kabineta, Samira Agića kao pomoćnika ministra i Edina Garapliju kao odgovornu osobu i vlasnika Instituta za zaštitu od požara i eksplozija INZA Sarajevo.\nOptužnicu protiv Mektića podiglo je Tužilaštvo BiH, a njom su obuhvaćeni i bivši šef Kabineta ministra sigurnosti BiH Igor Golijanin, pomoćnik ministra u Ministarstvu sigurnosti BiH Samir Agić i Edin Garaplija, u svojstvu odgovorne osobe i vlasnika Instituta za zaštitu od požara i eksplozija (INZA) Sarajevo.\nPrema navodima optužnice, te osobe su zloupotrebom položaja i ovlasti počinile krivično djelo visoke korupcije koja šteti međunarodnom ugledu Bosne i Hercegovine prilikom realizacije međudržavnog projekta prekogranične saradnje u oblasti vatrogastva, koji je finansirala Delegacija Evropske unije u BiH. Vrijednost projekta iznosila je 198.454,51 eura.\nUkupna nanesena šteta iznosi 244.764, 21 KM.\nSud Bosne i Hercegovine ranije je odbio sve prijedloge mjera Tužilaštva BiH za optužene u slučaju Dragan Mektić i drugi.


EBRD i UniCredit Leasing podržavaju prelazak malih i srednjih preduzeća u Srbiji na zelenu ekonomiju - Biznis i Finansije\nHome\tPromo\tEBRD i UniCredit Leasing podržavaju prelazak malih i srednjih preduzeća u Srbiji na zelenu ekonomiju\nby bifadmin 6. jula 2020.\nInvestiranjem u zelene tehnologije preduzeća smanjuju potrošnju energije i negativan uticaj na životnu sredinu\nEvropska banka za obnovu i razvoj (EBRD), Fond za zelenu klimu (GCF) i Vlada Luksemburga podržavaju mala i srednja preduzeća u Srbiji. Finansiranje u iznosu od 20 miliona evra dostupno je kroz kreditnu liniju plasiranu preko UniCredit Leasing Srbija za investicije u klimatske i projekte zelene ekonomije.\nOsim finansijske komponente, kroz GEFF Srbija lizing liniju obezbeđena je i tehnička podrška u vidu onlajn baze podataka koja se zove Tehnološki selektor. Baza sadrži spisak i karakteristike visokoefikasne, prethodno procenjene i odobrene opreme za finansiranje u okviru kreditne linije.\nŽužana Hargitai, EBRD direktorka za Zapadni Balkan izjavila je: “U saradnji sa našim donatorima i UniCredit Leasing Srbija obezbeđujemo značajnu podršku srpskoj ekonomiji da uspešno sprovede prelazak na zelenu ekonomiju. Ohrabrujuće je to što u Srbiji postoji potražnja za zelenim finansiranjem dok zemlja nastoji da se oporavi od ekonomskih posledica izazvanih pandemijom COVID-19.”\nAna Milić, predsednica Izvršnog odbora UniCredit Leasing Srbija je izjavila: “Svesni smo važnosti zelene ekonomije i zbog toga smo ponosni što nam je EBRD ukazao poverenje da radimo na promociji važnosti unapređenja zaštite životne sredine u Srbiji. Finansiranja koja ćemo ponudimo našim klijentima, ne samo da će im pomoći da svoje poslovanje učine održivijim na duže staze, već će omogućiti zdraviju budućnost za nas i naredne generacije“.\nGEFF Srbija lizing linija deo je globalnog GEFF programa EBRD-a vrednog preko 4 milijarde evra koji obezbeđuje finansijska sredstva za biznis sektor i građane koji žele da investiraju u zelene tehnologije.\nEBRD je vodeći institucionalni investitor u Srbiji. Banka je do sada investirala preko 6 milijardi evra u 267 projekata u Srbiji, sa fokusom na razvoj privatnog sektora i tranziciju ka održivoj i zelenoj ekonomiji.\nRedovni polasci i emergency desk na liniji Turska...\nVeritas Technologies proglašen je liderom u Gartnerovom magičnom...


Broj poginulih vozača motocikala u julu ove godine najveći je u poslednjih pet godina, a samo u poslednja tri dana poginula su četiri vozača.\n- Takođe, apelujemo na vozače drugih motornih vozila da obrate pažnju na motocikliste prilikom preduzimanja radnji u saobraćaju, a naročito prilikom skretanja i uključivanja u saobraćaju - rekao je Dalibor Jovanović iz Uprave saobraćajne policije.\nIstakao je da je broj poginulih vozača motocikala u julu ove godine najveći u poslednjih pet godina, prenosi RTS.\n- U poslednja tri dana u saobraćajnim nezgodama u Srbiji poginula su četiri vozača motocikala. Od početka jula ove godine ukupno je nastradalo 11 motociklista, od kojih četiri vozača nisu koristili zaštitnu kacigu. Analize pokazuju da je u saobraćajnim nezgodama sa stradalim motociklistima najčešći uzrok bio gubitak kontrole nad motociklom usled neprilagođene brzine - naglasio je Jovanović.


U Istočnoj Ilidži skromno obilježavanje Dana Republike | Srpska Info\nU Istočnoj Ilidži skromno obilježavanje Dana Republike\nAutor: Mariana Regoje 09.01.2019. 13:45\nDelegacije Opštinske boračke organizacije ”Ilidžanski borac” i opštinskog rukovodstva danas je položila vijenac na spomen-obilježje u Kasindolu i na taj način skromno obilježila 9. januar – Dan Republike Srpske.\nOrganizacioni odbor za obilježavanje 9. januara, Dana Republike Srpske, u Istočnoj Ilidži donio je odluku da, zbog tragične smrti sugrađanina Miloša Ostojića, otkaže svečanost koja je bila planirana u večernjim časovima.\nSlobodan Maunaga, predsjednik MBO Kasindo, istakao je da je odgađanje planiranih svečanosti moralna obaveza boraca.\n– Odluku smo donijeli jednoglasno, jer ovo nije vrijeme da slavimo. Naš saborac, ali i čovjek koji godinama pomaže organizaciju naše manifestacije ”Dani Kasindolskog bataljona”, doživio je ono što je najgore za jednog roditelja. Saosjećamo u njegovoj boli i očekujemo da će biti kažnjeni počinioci ovog zločina – rekao je Maunaga.\nDodaje da se o borcima slabo vodi računa, te da su oni ti koji Republiku Srpsku najviše vole i najviše su u nju uložili.\n– Borci Republike Srpske žive na ivici egzistencije, a ja se iskreno nadam da će se u skorijoj budućnosti poboljšati uslovi života boračkih kategorija – rekao je Maunaga.\nPredsjednik ”Ilidžanskog borca”, Goran Šehovac, rekao je da je odluka da se svečanost povodom 9. januara otkaže bila jednoglasna.\n– Jednoglasno smo donijeli odluku da Dan Republike Srpske ne proslavljamo na način kako smo to radili prethodne godine. Razlog tome je tragična smrt našeg mladog sugrađanina Miloša Ostojića, a takođe i iz poštovanja prema njegovoj porodici i njegovom ocu Draganu, koji je naš saborac i čovjek, koji je u svakoj prilici pomagao boračku populaciju i manifestacije, koje se održavaju pod okriljem boračke organizacije – rekao je Šehovac.\nOn je naglasio da svi borci iz Istočne Ilidže osuđuju nemili događaj u kojem je život izgubio Miloš Ostojić.\n– Želim da izrazim saučešće porodici Ostojić u svoje lično i ime ”Ilidžanskog borca”. Mi se nismo borili da nam u miru ubijaju djecu i ova tragedija nas je potresla. Najmanje što možemo da učinimo u ovom trenutku je da otkažemo planirane svečanosti i da uz svijeće poginulim borcima upalimo svijeću i za spokoj duše našeg Miloša. Takođe, želimo da se počinilac ili počinioci otkriju i da odgovaraju za ovo nečasno djelo – rekao je Šehovac.\nPoručio je da se borci nisu borili i svoje živote dali da bi sada vladali kriminalci i dezerteri.\n– Ako hoćemo da očuvamo Republiku Srpsku mora da nas vodi sloga, ljubav i rad, a ne kriminal – rekao je Šehovac.\nTagovi: Dan Republike,Istočna Ilidža


Špirić: Put ka EU traži bolne socijalne reforme\n28.03.2012. / 14:15\nSARAJEVO, Ministar finansija i trezora BiH Nikola Špirić izjavio je danas da put ka Evropi podrazumijeva provođenje reformi od kojih je najbolnija reforma socijalnog sektora.\n”BiH u ovoj oblasti sada ima priču o balkanskom ponašanju, ali ne treba zaboraviti da provođenje reformi zahtijeva pojedinačne vizije i hrabrost”, rekao je Špirić.\nPrema riječima Špirića, vlast koja nije u stanju da se suoči sa izazovima koji zahtijevaju bolne rezove vodi zemlju u sunovrat.\nOn je istakao da je kao ministar financija BiH dužan da upozori na neodrživost novonastale situacije, jer bujanje javne potrošnja prijeti da ugrozi BiH u cjelini.\n”Zakoni koji su doneseni radi različitih privilegija i beneficija po različitim osnovama moraju biti stavljeni van snage i moraćemo da potražimo nova rješenja, jer stanje u kojem ljudi od 35 godina jurišaju na penzione fondove nema nikakvu šansu da obezbijedi međunarodnu finansijsku naklonost”, upozorio je Špirić.\nMinistar finansija i trezora BiH kaže da nije siguran da bez korištenja domaćih i međunarodnih resursa postoje neke bolje šanse, te izrazio bojazan da socijalni haos koji se kreira u BiH može odvesti na put anarhije i beznađa ili daljeg “valjanja u blatu”.\nOn je pojasnio da međunarodne finansijske institucije nisu smetnja da institucije BiH provode reforme, nego upozoravaju da reforme moraju biti provedene ukoliko se želi da BiH ne padne u još oštriju krizu.\n“Na nama je da provodimo reforme i da budemo svjesni da je sadašnja javna potrošnja neodrživa, isto tako moram reći da izvršna vlast mora da plati cijenu za provođenje reformi”, zaključio je Špirić. Srna\nTagovi: biheunikola spiricreforme


Sportsko Zabavište – za trogodišnjake i mladje - Školica sporta Sportić\nSportsko Zabavište – za trogodišnjake…\nCilj ovog programa je da dete isključivo kroz igru i zabavne aktivnosti nauči pravilno da skače, trči, provlači se, da manipuliše sa loptom, da se upozna sa rekvizitima i spravama koje se koriste na treningu i pre svega da se eliminiše strah i razvije ljubav prema sportu.\nNaime iz našeg višegodišnjeg iskustva u radu sa ovim uzrastom primećen je upravo strah od nepoznatog i odvajanja od roditelja, kao glavni razlog koji decu sputava da se priključe vežbanju. Kako bismo ovaj strah eliminisali i kako bi deca stekla sigurnost, roditelju je dozvoljeno prisustvo na nekoliko prvih treninga.\nProgram sprovode naši najbolji treneri-animatori i vaspitači uz pomoć mnogobrojnih rekvizita prilagođenih upravo ovom uzrastu koji podstiču ciljane oblike kretanja, usmeravaju ih i vode ka pravilnom pokretu, a njihova šarenolikost pokreće dečiju maštu. Sam trening je veoma intenzivan i dinamičan, jer pažnja deteta u ovom uzrastu je na veoma niskom nivou. Kroz trening i poligone dete će savladati osnovne pokrete (oponašajući razne životinje i crtane junake), upoznaće se sa sportskim rekvizitima (lopte, obruči, čunjevi…), gimnastičkim spravama (švedska klupa, švedski sanduk, ripstol, strunjače…). Ovaj period je baziran prevashodno kao priprema za osnovni program i traje onoliko koliko je potrebno kako bi se dete adaptiralo na sportski trening koji uključuje trenere, opremu, rekvizite i sportske sprave.


Selaković: Za Srbiju od velikog značaja podrška Sao Tome i Prinsipe po pitanju KiM - Blitz RS - Vesti\nSelaković: Za Srbiju od velikog značaja podrška Sao Tome i Prinsipe po pitanju KiM\nMinistar spoljnih poslova Srbije Nikola Selaković sastao se sa predsednikom Vlade Sao Tome i Prinsipea Žoržom Bomom Žezusom, i preneo mu poziv da ove godine, u sklopu obeležavanja 45. godišnjice uspostavljanja diplomatskih odnosa naših dveju zemalja, poseti Beograd.\nKonstatujući da dve države jedna drugoj pružaju uzajamnu podršku na svetskoj političkoj pozornici, Selaković je istakao da je za Srbiju od velikog značaja to što je Sao Tome i Prinsipe podržava po pitanju očuvanja teritorijalnog integriteta i suvereniteta.\n„Na tome smo veoma zahvalni, i na takvim osnovama imamo odličan preduslov i potencijal za intenziviranje saradnje“, rekao je šef srpske diplomatije.\nSelaković je sagovornika informisao da smo ove godine obezbedili četiri stipendije za studente iz Sao Tome i Prinsipea u okviru programa „Svet u Srbiji“ i pozvao delegaciju te države da učestvuje na predstojećem Međunarodnom sajmu turizma u Beogradu.\nPremijer Sao Tome i Prinsipea zahvalio je ministru Selakoviću na dolasku u zvaničnu posetu, i izrazio uverenje da će dve zemlje, koje vezuje višedecenijsko prijateljstvo, biti u prilici u da obnove saradnju.


Uhapšena porodica Hamidović koja je fizički napala radnike Centra za socijalni rad Kalesija – Radio Feral\nUhapšena porodica Hamidović koja je fizički napala radnike Centra za socijalni rad Kalesija\n18/01/2017 18/01/2017 Mirza Musanovic\t0 Comments\nJedinica za specijalne namjene Ministarstva unutrašnjih poslova Tuzlanskog kantona, te pripadnici policije Kalesija jutros su izvršili akciju hapšenja tri osobe iz Gornjih Petrovica.\nRiječ je o Hadžiri Hamidović i njena dva sina tridesetšestogodišnjem Enesu i četrdesettrogodišnjem Harisu koji su prije nekoliko sedmica fizički napali uposlenike Centra za socijalni rad Kalesija Senada Šmigalovića, Mahira Huremovića i Edinu Mulalić nanijevši im povrede.\nKako saznjemo na licu mjesta pripadnici Jedinice za specijalne namjene su u kratkom periodu uspjeli da savladaju Hmaidoviće, a prije njihovog upada u njihovu porodičnu kuću jedan od sinova je pokušao da zapali jorgan, čime bi ugrozio živote policajaca.\nReagovali su i pripadnici Hitne medicinske pomoći Doma zdravlja Kalesija, jer je navodno Hadžiri pozlilo. Svi su sprovedeni na Odjel psihijatrisjke klinike u Tuzli, a zbog sumnje da isti posjeduju oružje još uvijek se vrši pretres stambene kuće.\nNa lice mjesta izašli su uposlenici Centra za socijalni rad Kalesija na čelu sa direktorom Izetom Hadžićem s obzirom da je ova porodica korisnik stalne novčane pomoći od ove ustanove.\n← Prohodni putevi u Kalesiji\nTuzlaci bez grijanja zbog kvara u Termoelektrani →\nRibari i povratnici zajedno protestovali u Gojčinu\n29/09/2010 Mirza Musanovic\t0


Svečano obilježen 1. juli/srpanj, Dan policije FMUP-a\nSarajevo, 1. juli/srpanj 2015. – Povodom obilježavanja Dana policije Federalnog ministarstva unutrašnjih poslova danas je u Domu policije održana svečana sjednica Kolegija federalnog ministra unutrašnjih poslova i direktora Federalne uprave policije, na kojoj su se prisutnima obratili Aljoša Čampara, federalni ministar unutrašnjih poslova, i Dragan Lukač, direktor FUP-a.\nPrilikom obraćanja prisutnima ministar Čampara istakao je značaj novog Zakona o unutrašnjima poslovima FBiH, u odnosu na raniji zakon, u kojem su jasnije i preciznije uređene nadležnosti Federalnog ministarstva unutrašnjih poslova i Federalne uprave policije, kao uprave u sastavu Ministarstva, te njihove obaveze i odgovornosti kako u institucionalnom tako i u rukovodnom smislu. Ovim zakonom omogućena je, Parlamentu i Vladi Federacije BiH, u skladu sa njihovim ustavnim pozicijama, civilna kontrola nad radom i djelovanjem policije, ali i Ministarstva u cjelini, na način određen evropskim standardima i procedurama.\nIstaknuta je i važnost Zakona o policijskim službenicima, u kojem trebaju biti eliminisane sve odredbe koje su na bilo koji način umanjivale efikasnost rada Federalne uprave policije. Također, ovaj zakon mora biti maksimalno prilagođen i međunarodnim standardima, posebno standardima Evropske unije, a nakon što je dobio pismo podrške od OHR-a, specijalnog predstavnika EU u BiH, Ambasade Sjedinjenih Američkih Država u BiH, u formi je prednacrta dostavljen nadležnim tijelima Vlade Federacije BiH na mišljenje i bit će upućen u parlamentarnu proceduru.\nDirektor FUP-a Dragan Lukač čestitao je 1. juli, Dan policije svim pripadnicima policijskih struktura u Federaciji BiH, i istakao da je zadovoljan do sada postignutim rezultatima u odnosu na materijalno-tehničku opremljenost policije, ali da uvijek treba težiti da ti rezultati budu bolji.\nNa svečanoj sjednici kolegija ministar Aljoša Čampara i direktor FUP-a Dragan Lukač uručili su prigodne nagrade policijskim službenicima i uposlenicima Federalne uprave policije i Federalnog ministarstva unutrašnjih poslova, među kojima ističemo dodjelu Policijske medalje za hrabrost direktoru FUP-a Draganu Lukaču.\nSjednici kolegija su prisustvovali i predstavnici sudske, zakonodavne i izvršne vlasti, te predstavnici međunarodnih institucija, Vlade FBiH, policijskih agencija u BiH i mnogi drugi. (KRAJ)